Fuzz Club

ΤΑΦ ΛΑΘΟΣ - Παρουσίαση Δίσκου "ΑΚΑΡΕΑ"
2023-05-19 09:00 - 23:30 (Europe/Athens) | Fuzz Club, PIREOS 209 KAI PATRIARXOU IOAKIM 1, Athens, Greece
Ο ΤΑΦ ΛΑΘΟΣ ανεβαίνει στη σκηνή του Fuzz Club και παρουσιάζει ζωντανά τον ολοκαίνουργιο δίσκο του “ΑΚΑΡΕΑ”, καθώς και Highlights της πλούσιας δισκογραφίας του.
Μαζί του θα έχει τον Dj Micro στα Decks, καθώς και πληθώρα από Special Guests στα μικρόφωνα και στα μουσικά όργανα.

EΙΣΙΤΗΡΙΑ

BENNY THE BUTCHER
2023-05-20 21:30 - 23:30 (Europe/Athens)
Noiz Art & Music Productions proudly presents BENNY THE BUTCHER
GRISELDA -ROCNATIO
ΣΑΒΒΑΤΟ 20 ΜΑΪΟΥ
-Thank God I Made It Tour-
Έφτασε η στιγμή που θα ολοκληρωθεί στη χώρα μας το label της Griselda!
Μετά τις μοναδικές εμφανίσεις των Conway The Machine & Westside Gunn θα είναι μαζί μας το πιο βαρύ πυροβολικό αυτή τη στιγμή και για πρώτη φορά στην Ελλάδαο Benny The Butcher!
Μετά από αρκετά mixtapes που ξεκίνησαν το 2004 και τελείωσαν το 2016 με το εκπληκτικό My First Brick, ο Benny the Butcher μαζί με Westside Gunn & Conway ως Griselda υπέγραψαν στις αρχές τους 2017 στην εταιρεία του Eminem Shady Records θυγατρική της Interscope.
Την ίδια χρονιά, μαζί με την κολεκτίβα Black Soprano Family ήρθαν σε συμφωνία με την Entertainment One Music.
Λίγο πριν το τέλος του 2018 είχε έρθει η στιγμή για το πρώτο στούντιο άλμπουμ με τίτλο Tana Talk 3 στο οποίο είχαν επιμεληθεί τη παραγωγή οι Alchemist & Daringer με συμμετοχές των Royce Da 5’9”, Westside Gunn, Conway, Mayhem Lauren. Το 2019 κυκλοφόρησε το EP με τίτλο The Plugs I Met με την συμμετοχή των Black Thought (The Roots), Jadakiss, 38 Spesh, Conway, Pusha T.
Λίγο αργότερα την ίδια χρονιά, έκανε ακόμα ένα μεγάλο βήμα στη καριέρα του καθώς ο Jay Z με την Roc Nation ανέλαβε το management του καλλιτέχνη!
Ο Hit-boy με αδιανόητες συνεργασίες όπως αυτές με Kanye West, Drake, Beyonce, Travis Scott ανέλαβε το δεύτερο στούντιο άλμπουμ με τίτλο Burden Of Proof και τους Rick Ross, Lil Wayne, Dom Kennedy, Big Sean,
Freddie Gibbs να παρελαύνουν με τη συμμετοχής τους.
The Plugs I Met 2 σε συνεργασία με τον παραγωγό Harry Fraud ήρθε να συνεχίσει το σίκουελ με συμμετοχές του French Montana, 2 Chainz, Fat Joe. Στα τέλη του 2021 ήρθε ακόμα μια μεγάλη στιγμή για τον Benny, η
συμφωνία με τον Snoop Dogg για να υπογράψει στην Def Jam και άμεσα
κυκλοφόρησαν το single Murder Music μαζί με τους Jadakiss & Busta Rhymes.
Στις αρχές του 2022, κυκλοφόρησε από τη Griselda το single Johnny P’s Caddy με τον J.Cole για το τρίτο στούντιο άλμπουμ Tana Talk 4 με συμμετοχές επίσης από τους Boldy James, Westside Gunn, Conway, 38 Spesh, Diddy και παραγωγή από Daringer & Alchemist.
Το άλμπουμ θεωρήθηκε ένα από τα καλύτερα της χρονιάς και ήταν επίσηςυποψήφιος για τα Bet Hip Hop Awards ως ο καλύτερος στιχουργός μαζί με Jack Harlow, Drake & Kendric Lamar!
O Benny The Butcher θα έρθει στην Αθήνα με φρεσκότατο άλμπουμ στις
αποσκευές του με τίτλο Everybody Can’t Go σε παραγωγή του Hit-Boy και πολλές εκπλήξεις για Ελληνικό κοινό που έχει πλέον μάθει σε αυτές…!!
PRESALE TICKETS
EARLY BIRD: 25€ (Sold Out)
PRESALE: 30€
AT THE DOOR: 35€
Προπώληση εισιτηρίων μέσω του viva.gr και του δικτύου καταστημάτων: (Public, Wind, Media Markt, βενζινάδικα Shell, BP, EKO, Metro, My Market, Yolenis, Viva Spot Τεχνόπολη)
https://www.viva.gr/tickets/music/benny-the-butcher-griselda-live-in-athens/
Οι κάτοχοι εισιτηρίων μέσω viva θα μπορούν αν θέλουν να τα ανταλλάξουν με συλλεκτικό hard copy στην είσοδο του χώρου.
LIMITED HARD COPY TICKETS:
Ministry Of Concrete
Feelin’Good Athens
Lovely Days Athens
Shoot Dice Clothing
Kokkinos Lotos
Hotbox Hiphopstore
Biggie Bar
Doctor (Ηφαίστου 37, Μοναστηράκι τηλ 2103212523)
Doors Open: 21.30

Camel (ακύρωση)
2023-05-25 21:00 - 23:30 UTC
ΑΝΑΚΟΙΝΩΣΗ ΤHΣ MUSIC BOX PRODUCTIONS

Είμαστε στη δυσάρεστη θέση να σας ανακοινώσουμε ότι η περιοδεία των Camel δεν θα πραγματοποιηθεί, καθώς ο Andrew Latimer αντιμετωπίζει ένα σοβαρό πρόβλημα υγείας που απαιτεί επείγουσα χειρουργική επέμβαση. Ως φυσικό επακόλουθο, η συναυλία του συγκροτήματος που ήταν προγραμματισμένη για την Πέμπτη 25 Μαΐου 2023, στο Fuzz Club, ακυρώνεται.

Διαδικασία εξαργύρωσης εισιτηρίων:

1. Για τα εισιτήρια που αγοράστηκαν ηλεκτρονικά μέσω ticketservices.gr, το αντίστοιχο ποσό θα επιστραφεί αυτομάτως στην κάρτα του πελάτη που χρησιμοποιήθηκε κατά την αγορά.

2. Για τα εισιτήρια που αγοράστηκαν με μετρητά από το εκδοτήριο της Ticket Services (Πανεπιστημίου 39, Αθήνα 10564), η εξαργύρωση θα πραγματοποιηθεί στο ίδιο σημείο που πραγματοποιήθηκε η αγορά τους από τη Δευτέρα 20 Μαρτίου 2023 μέχρι και την Παρασκευή 21 Απριλίου 2023.

Σημείωση: η χρέωση υπηρεσίας δεν επιστρέφεται, καθώς έχει παρασχεθεί στην αγορά.

Ακολουθεί η επίσημη ανακοίνωση των Camel:

Με μεγάλη λύπη η Camel Productions πρέπει να ανακοινώσει την ακύρωση της περιοδείας των Camel το 2023. Λίγο μετά τις πρόβες, ο Andrew Latimer προβληματίστηκε από έναν οξύ πόνο στο κάτω μέρος της πλάτης του, ο οποίος προχώρησε και στο πόδι του. Οι διαγνωστικές εξετάσεις γρήγορα αποκάλυψαν ένα σοβαρό ιατρικό πρόβλημα που απαιτεί επείγουσα χειρουργική επέμβαση. Ο χρόνος αποθεραπείας είναι αβέβαιος και αυτή η αβεβαιότητα είναι που μας εμποδίζει από το να εξετάσουμε άλλες επιλογές, όπως η αναβολή. Ωστόσο, ο προτεινόμενος χρόνος ανάκαμψης είναι τουλάχιστον 8-12 εβδομάδες, επομένως δεν υπάρχει πιθανότητα ο Andrew να μπορέσει να συνεχίσει την περιοδεία και χωρίς τον Andrew, δεν μπορεί να υπάρξει περιοδεία, επομένως η ακύρωση είναι αναπόφευκτη.

Γνωρίζουμε ότι αυτά τα νέα θα προκαλέσουν μεγάλη αναστάτωση στους φίλους του συγκροτήματος. Νιώθουμε μεγάλη ευγνωμοσύνη για την υποστήριξη των θαυμαστών, που αγόρασαν εισιτήρια και εκτιμούμε ιδιαίτερα τα πολλά emails που μας έστειλαν για να μοιραστούν τον ενθουσιασμό τους μαζί μας. Κατά τη διάρκεια της καριέρας του, ο Andrew Latimer αντιμετώπισε πολλές σωματικές προκλήσεις σε περιοδείες και πάντα τις ξεπερνούσε. Οι Camel κοιτάζουν το μέλλον, έτσι ώστε να τους δοθεί άλλη μια ευκαιρία να γράψουν το τελευταίο τους κεφάλαιο

ΠΛΗΡΟΦΟΡΙΕΣ:
210 6465000, musicboxproductions.gr & facebook.com/musicboxproductions.gr

KATATONIA
2023-05-27 20:00 - 23:30 UTC
Μοναδικοί στο είδος τους, συνεχώς καινοτόμοι, ασταμάτητα δημιουργικοί και φανατικά αγαπητοί στο κοινό οι Σουηδοί KATATONIA επιστρέφουν στην Ελλάδα για μία μοναδική εμφάνιση στις 27 Μαΐου στο Fuzz Live Music Club. To συγκρότημα με κάθε νέα του κυκλοφορία καταφέρνει και επαναπροσδιορίζει τον ήχο κερδίζοντας συνέχεια νέους οπαδούς έχοντας καταφέρει να δημιουργήσει μέσα στα χρόνια έναν μεγάλο και φανατικό κύκλο πιστών φίλων.
Προπώληση εισιτηρίων: https://www.viva.gr/tickets/music/katatonia-live-in-athens/

Τιμή εισιτηρίου: Early bird 29€, Presale 34€, Box office 36€
Ο δημιουργός τους, Anders Nyström λέει για τον ήχο της μπάντας: « Σίγουρα βλέπουμε τους εαυτούς μας ως Metal συγκρότημα, αλλά χωρίς όρια και περιορισμούς στον ήχο μας. Δεν ανήκουμε απαραίτητα σε ένα συγκεκριμένο υποείδος μέσα στο Metal. Απλώς παίζουμε σκοτεινή και βαριά μουσική και έχουμε ανοιχτό μυαλό για να εξελιχθούμε και να είμαστε πιστοί στον εαυτό μας. Είμαι περήφανος που οι KATATONIA δεν ακούγονται όπως κανένα άλλο συγκρότημα. Έχουμε αποφύγει με επιτυχία να γίνουμε Gothic Metal, κάτι που οι περισσότερες μπάντες τείνουν να γίνονται όταν αλλάζουν τον ήχο τους από doom/death metal σε κάτι πιο ροκ και μελωδικό. Κλίνουμε προς έναν περισσότερο σύγχρονο εναλλακτικό ήχο, απαλλαγμένο από κάθε τι γλυκανάλατο και κλισέ.»
Οι KATATONIA δημιουργήθηκαν στη Στοκχόλμη το 1991 από τους Jonas Renkse και Anders Nyström. Το συγκρότημα ξεκίνησε ως studio project μέσα από το οποίο οι δύο μουσικοί προσπαθούσαν να παίξουν death metal όπως τα πρότυπά τους, οι Morbid Angel, Entombed, Carnage, Autopsy και φυσικά οι Paradise Lost. Η συνεχώς αυξανόμενη δημοτικότητα τους, όπως και η θέλησή τους να παίξουν ζωντανά τους οδήγησε να βρουν και άλλα μέλη αλλά εκτός των ιδρυτών της μπάντας, η σύνθεση ήταν συνεχώς μεταβαλλόμενη, από τις τάξεις τους πέρασε ακομα και ο Mikael Åkerfeldt των Opeth για μια περίοδo. Μετά από δύο death/doom άλμπουμ, τα Dance of December Souls (1993) και Brave Murder Day (1996), προβλήματα με τις φωνητικές χορδές του Renkse σε συνδυασμό με νέες μουσικές επιρροές οδήγησαν το συγκρότημα στο να απομακρυνθεί από το death metal αναζητώντας μία πιο μελωδική μορφή σκληρής μουσικής.
Κυκλοφόρησαν δύο ακόμη άλμπουμ, το Discouraged Ones (1998) και το Tonight’s Decision (1999) τα οποία και γνώρισαν μεγάλη επιτυχία στο underground και στη συνέχεια κατάφεραν να έχουν μια σταθερή σύνθεση ως κουιντέτο για όλη τη δεκαετία του 2000. Τα album που θα ακολουθούσαν, τα Last Fair Deal Gone Down (2001), Viva Emptiness (2003), The Great Cold Distance (2006) και Night Is the New Day (2009), θα τους μετέτρεπαν σε μία απλύτως υπολογήσιμη δύναμη παρουσιάζοντας ένα συγκρότημα με μεγάλη έμπνευση και τάση για πειραματισμό σε πιο προοδευτικούς χώρους. Ενώ οι αλλαγές στη σύνθεση ξεκίνησαν ξανά στη δεκαετία του 2010, οι Renkse και Nyström επέμειναν και το συγκρότημα κυκλοφόρησε το ένατο και δέκατο στούντιο άλμπουμ τους, Dead End Kings (2012) και The Fall of Hearts (2016). Μετά την περιοδεία για την υποστήριξη του άλμπουμ το 2017, το συγκρότημα αποφάσισε να κάνει ένα μικρό διάλλειμα και επέστρεψε τον Φεβρουάριο του 2019, με το ενδέκατο στούντιο άλμπουμ του City Burials (2020) και φέτος με τη δωδέκατη δουλειά τους, το Sky Void of Stars (2023) το οποίο και αποθεώθηκε παγκοσμίως:

«Οι σκοτεινοί prog master της Σουηδίας συνεχίζουν να ανταποκρίνονται στις υψηλές μας προσδοκίες» (Metal Hammer, UK)
“Η μελαγχολία δεν ήταν ποτέ πιο ευχάριστη! Ήδη ένα από τα καλύτερα άλμπουμ Doom του 2023!” (EMP)
« Άλλη μια συναισθηματική επίθεση από τους KATATONIA» (Metal Hammer, DE)
«… η καλύτερη κυκλοφορία μετά το «Dead End Kings»» (2012)» (Sonic Seducer, GER)
«… ένα από τα πρώτα highlights της χρονιάς» (metal.de, GER)
«Το βάθρο των νικητών της χρονιάς έχει ήδη βρει τον κάτοχό του» (Powermetal.de, GER)
«…Οι Katatonia επιστρέφουν με άλλο ένα αναζωογονητικό απόκοσμο θαύμα» (MetalSucks, ΗΠΑ)
«Το ‘Sky Void of Stars’ είναι η ενσάρκωση ενός συγκροτήματος που αλλάζει συνεχώς αλλά εξακολουθεί να είναι το πιο σκοτεινό και το πιο ποικίλο στο metal». (Blabbermouth, ΗΠΑ)

SOEN
2023-09-05 20:00 - 23:30 (Europe/Athens)
“Atlantis tour” ft. orchestra
ΤΡΙΤΗ 5 ΣΕΠΤΕΜΒΡΙΟΥ | ΑΘΗΝΑ, FUZZ CLUB
ft. special guests CHURCH OF THE SEA
Οι πόρτες ανοίγουν στις 20:00 | Έναρξη 21:15 | Συστήνεται η έγκαιρη προσέλευση.
Πρόκειται για μια από τις πιο χαρακτηριστικές περιπτώσεις όπου κοινό και καλλιτέχνης συνδέονται και αλληλεπιδρούν στο διηνεκές, οπότε μια ιδιαίτερη αφορμή επανασύνδεσης μεταξύ των Ελλήνων rock fans και των Soen αποτελεί ένα μοναδικό event ξεχωριστής βαρύτητας.
Ειδικότερα όμως η προσεχής επίσκεψη των prog ηρώων από τη Σουηδία, που τους φέρνει στην Αθήνα στις 5 Σεπτεμβρίου για μια αποκλειστική συναυλία στο Fuzz Live Club στα πλαίσια της ευρωπαϊκής τους περιοδείας, δε μοιάζει με τις υπόλοιπες.
Το πρόσφατο “Atlantis” μας έδειξε ένα ιδιαίτερο πρόσωπο του σχήματος των Ekelöf / Lopez, με τις κλασικότροπες ενορχηστρώσεις να σηκώνουν μεγάλο βάρος των συνθέσεων και να δίνουν νέα πνοή σε μερικά από τα πιο γνωστά τους κομμάτια.
Πηγαίνοντας λοιπόν το όλο πείραμα ένα βήμα παραπέρα, οι Soen βγαίνουν στο δρόμο συνοδευόμενοι από την ορχήστρα και τα επιπλέον φωνητικά, με σκοπό να αποδώσουν σε όλη της τη μεγαλοπρέπεια αυτή τη μοναδική στιγμή στη δισκογραφία τους.
Οι Έλληνες fans θα είναι κοινωνοί σε αυτή τη μοναδική βραδιά που αναμένεται να δυναμώσει ακόμα περισσότερο ένα σπάνιο δεσμό αλληλοεκτίμησης, μέσω ενός από τα πιο ενδιαφέροντα art metal / prog rock projects των τελευταίων ετών.
Μια παραγωγή της Made of Stone Productions

Τιμές εισιτηρίων: 29€ (early bird) | 32€ (προπώληση) | 35€ (ταμείο).
Σημεία προπώλησης:
– Δίκτυο viva.gr – Public – Wind
– Metal Era (hardcopy διαθέσιμα από 3 Απριλίου)

Μαρίνα Σπανού
2023-09-23 08:00 - 23:30 (Europe/Athens)
Η Μαρίνα Σπανού μαζί με την μπάντα της μας καλεί σε μια μουσική περιπλάνηση στην πόλη της, την Αθήνα. Στις 23 Σεπτεμβρίου, στο Fuzz, αποχαιρετάμε το καλοκαίρι και τους έρωτες του.
“όσα δεν προλάβαμε να πούμε,
όσα απλώσαμε σε 25 τετραγωνικά και τα χορέψαμε με κλειστά παντζούρια,
όσα γράψαμε σε καρτ-ποστάλ που δε δόθηκαν ποτέ,
όσα θέλαμε να θυμηθούμε κάτω από μια ξύλινη οροφή,
όσα στριμώξαμε σε ένα μικρό μπαλκόνι,
όσα χαράξαμε σε νεραντζιές και πλατείες,
όσα υποσχεθήκαμε να χωρέσουμε σε κάποιον Αύγουστο
για αυτά χορεύουμε και τραγουδάμε, ερωτευόμαστε και αγαπάμε
θα σε περιμένω
στα 25 μου τετραγωνικά
(μην αργείς)
Μ.”
Μαζί της οι μουσικοί:
Κωστής Βήχος: μπάσο, ενορχηστρώσεις
Αλέκος Βουλγαράκης: κιθάρα
Αποστόλης Μπουρνιάς: κρουστά, τύμπανα
Γιώργος Κουρέλης: πλήκτρα
Νίκος Αγγλούπας: ηχοληψία

Πληροφορίες
Τιμές εισιτηρίων: early bird 13€, Γενική είσοδος 15€
Ώρα Προσέλευσης: 20:00
Ώρα έναρξης: 21:00

Αναλυτικοί όροι χρήσης ΕΔΩ
Όλα τα εισιτήρια που αγοράστηκαν για τις συναυλία στις 06/09 ισχύουν κανονικά χωρίς να χρειάζεται η αντικατάσταση τους.
Όσοι επιθυμούν επιστροφή χρημάτων να επικοινωνήσουν στο info@menta3.com.

Φωτογραφία αφίσας: Ρούλα Ρέβη
Υπεύθυνη επικοινωνίας: Τίνα Παππά / City Owls Communication
Καλλιτεχνική Επιμέλεια: Χρήστος Σπανός
Επιμέλεια παραγωγής: Menta Art Events

Vlospa
2023-09-30 20:00 - 23:30 (Europe/Athens)
Ο Vlospa παρουσιάζει το νέο album “Mektoub 2”, με συναυλίες σε όλη την Ελλάδα.
To Σάββατο 30 Σεπτεμβρίου θα είναι στο Fuzz Club.

Eισιτήρια προς 12 ευρώ από το more.com
https://www.more.com/music/vlospa-mektoub-2-tour-2023/

Riverside
2023-10-02 21:00 - 23:30 (Europe/Athens)
Δευτέρα 2 Οκτωβρίου 2023 – Fuzz Live Music Club – Αθήνα
“Friend Or Foe”?
Ο τραγουδιστής, μπασίστας και ηγέτης των Πολωνών progressive rockers, RIVERSIDE, Mariusz Duda, λίγο πριν την κυκλοφορία του νέου, εκπληκτικού άλμπουμ τους, “ID.Entity”, είχε αναρωτηθεί ποια είναι τα ισχυρά στοιχεία της μπάντας και οι απαντήσεις ήταν δύο: «Οι μελωδίες και οι ζωντανές τους εμφανίσεις». Όταν αναρωτήθηκε στη συνέχεια, ποιο είναι το πιο άνετο σκηνικό για το συγκρότημα, η απάντηση ήταν αυτονόητη. «Η σκηνή».
Έτσι λοιπόν, την Κυριακή 1η Οκτωβρίου 2023 στη Θεσσαλονίκη (Principal Club Theater @ Mylos Area) και τη Δευτέρα 2 Οκτωβρίου 2023 στην Αθήνα (Fuzz Live Music Club), θα έχουμε τη χαρά και την τύχη, να δούμε ένα από τα κορυφαία συγκροτήματα του προοδευτικού ήχου, στον χώρο που τους κάνει να αισθάνονται πιο άνετα, να κάνουν αυτό που γνωρίζουν καλύτερα. Να κατακλύσουν τους συναυλιακούς χώρους με δυνατές μελωδίες και να χαρίσουν ανατριχίλες στους πολυάριθμους οπαδούς τους, που τους περιμένουν ανυπόμονα.
Η καριέρα των RIVERSIDE, ξεκίνησε πριν από 22 χρόνια όταν «τσίμπησε» το ντεμπούτο τους, “Out Of Myself”, μία από τις πιο ψαγμένες progressive εταιρίες του καιρού, η Αμερικάνικη The Laser’s Edge (και λίγο νωρίτερα η Πολωνική Mystic Production) και όλος ο κόσμος άρχισε να μαθαίνει πως υπάρχει μία μπάντα από την Πολωνία, που παίζει ένα εξαιρετικό μίγμα PORCUPINE TREE, MARILLION και άλλων θηρίων της prog rock σκηνής. Ήταν θέμα χρόνου, το “Second Life Syndrome”, να βγει από την κραταιά Γερμανική εταιρεία Inside Out Music, μέσω της οποίας δισκογραφούν όλα αυτά τα χρόνια πλέον. Για μία ακόμη φορά, έδειχναν ότι μπορούσαν να ισορροπήσουν ανάμεσα σε 15λεπτα διαδαλώδη τραγούδια όπως το “Second Life Syndrome” και τα 3λεπτα όπως το “Conceiving You”, με χαρακτηριστική άνεση και να κάνουν τους οπαδούς τους να τους λατρεύουν και στις δύο αυτές μουσικές τους εκφράσεις.
Το “Rapid Eye Movement” που ακολούθησε, τους βρήκε να περιοδεύουν με τους DREAM THEATER και να μεγαλώνουν ακόμα περισσότερο το fan base τους, το δε “Anno Domini High Definition”, τους βρίσκει να συνθέτουν ένα από τα πιο μεγαλειώδη τραγούδια τους, το “Egoist Hedonist”, ενώ τα δύο επόμενα, “Shrine Of New Generation Slaves” και “Love, Fear And The Time Machine”, τους καθιέρωσαν ως ένα από τα σημαντικότερα σχήματα του χώρου, με αξιοσημείωτες πωλήσεις και αξιοσημείωτες θέσεις στα charts.
Μέχρι που το 2016, είχαμε τον απρόσμενο και σοκαριστικό θάνατο του κιθαρίστα τους, Piotr Grudziński, από πνευμονική εμβολή, κάτι που σακάτεψε το ηθικό της μπάντας, η οποία πορευόταν σχεδόν με την ίδια σύνθεση από το ξεκίνημά της και η απώλεια του αδερφικού τους φίλου, κλόνισε το ηθικό τους. Αρχικά ως τρίο και στη συνέχεια ως κουαρτέτο, όμως, συνέχισαν και μάλιστα συνέθεσαν και κυκλοφόρησαν το “Wasteland”, που περιέγραφε τις ιστορίες ανθρώπων που επέζησαν μίας μεγάλης καταστροφής, με σαφείς υπαινιγμούς στη δική τους κατάσταση.
Στις αρχές του 2023, οι RIVERSIDE κυκλοφόρησαν το “ID.Entity”, έναν από τους κορυφαίους δίσκους της χρονιάς, μέχρι τώρα, με το κορυφαίο τραγούδι “Friend Or Foe ?”, να μας παρουσιάζει ένα νέο πρόσωπο της μπάντας, που θέλει να αποχωριστεί την εικόνα της θλίψης και της μελαγχολίας που καθόριζε τον ήχο τους τόσα χρόνια. Και το έκαναν με εμφατικό τρόπο.
Στα πλαίσια της φθινοπωρινής ευρωπαϊκής τους περιοδείας, οι RIVERSIDE μαζί με ένα ακόμα guest συγκρότημα που δεν έχει ανακοινωθεί ακόμα, είναι έτοιμοι να προσφέρουν στους Έλληνες οπαδούς τους, αυτό που ξέρουν να κάνουν καλύτερα απ’ όλα. Να δώσουν δυνατές, συναισθηματικές συναυλίες, γεμάτες μελωδίες. Και γνωρίζουν πολύ καλά πως παρότι κάποιοι τους θεωρούν πολύ soft για prog metal σχήμα και πολύ σκληρούς για prog rock, είναι ελάχιστοι εκείνοι που μπορούν να προσφέρουν τόσο μαγικές στιγμές και στο στούντιο και στις συναυλίες τους. Αυτή η συναυλία, απλά ΔΕΝ ΧΑΝΕΤΑΙ!!!
ΣΗΜΕΙΩΣΗ: Σύντομα θα ξεκινήσει και η προπώληση εισιτηρίων μέσω των φυσικών σημείων πώλησης. Η ηλεκτρονική προπώληση εισιτηρίων και για τις δύο συναυλίες έχει ήδη ξεκινήσει.
https://www.123tickets.gr/
Ώρα έναρξης: 20:30 – Τιμή εισιτηρίου: 25 Ευρώ (Περιορισμένη προπώληση) – 28 Ευρώ (Λοιπή προπώληση) – 30 Ευρώ (Ταμείο)
Προπώληση Εισιτηρίων ΑΘΗΝΑ
Metal Era (Εμμανουήλ Μπενάκη 22, Αθήνα / Τηλ: 210-3304133)
No Remorse Records (Ακαδημίας 81, Αθήνα / Τηλ. 210-3830981)
Reload Store (Ακαδημίας 81, Αθήνα / Τηλ: 210-3801464)
Bowel Of Noise (Θεμιστοκλέους 25, Αθήνα / Τηλ. 210-3846783)
Le Disque Noir (Θεμιστοκλέους 29, Αθήνα / Τηλ: 211 2143554)
Cinema Libre Filmstore (Θεμιστοκλέους 34, Αθήνα / Τηλ: 210-3803833)
Monsterville (Αγίας Ειρήνης 13, Μοναστηράκι / Τηλ: 210-3648180)
Υπεύθυνος επικοινωνίας: Σάκης Φράγκος (E-mail: sakis@rockhard.gr / 6938090471)

Trashformers
2023-10-14 20:30 (Europe/Athens)
<< Πριν από χιλιάδες χρόνια η ανθρωπότητα είχε βρει το νόημα της ζωής, την πηγή της νεότητας, το μυστικό του σύμπαντος… δεν ήταν άλλο από το συναίσθημα που έχεις όταν βιώνεις τη στιγμή… απελευθερωμένα, γνήσια, ζωντανά… Ήταν η μυστική ΑΡΧΕΓΟΝΗ ΔΙΑΣΚΕΔΑΣΗ!
Αυτό όμως παραήταν τέλειο για κρατήσει για πάντα. Με τα χρόνια, το πανέμορφο συναίσθημα ξεχάστηκε. Τα συστατικά που ήταν αναγκαία για τη δημιουργία και την έκφραση διασκορπίστηκαν σε όλες τις γωνιές της γης. Ολόκληρος ο κόσμος καταδικάστηκε σε μια μακροχρόνια γκρίζα βαρετή εποχή.
Όμως ξαφνικά, μετά από τόσα χρόνια, στη μέση του πουθενά, κάτω από σορούς άμμου, ανακαλύφθηκε μια αρχαία προφητεία που λέει ότι θα έρθει η μαγική στιγμή που θα ξαναζωντανέψουμε αυτό που έχουμε χάσει! >>
*********
Οι σαρωτικοί Trashformers ξεκινάνε τη σεζόν δυναμικά με ολοκαίνουριο, υπερδιασκεδαστικό show! Θα εκπληρώσουν την προφητεία και στο καυτό dancefloor του Fuzz, στις 14 Οκτωβρίου 2023, θα επέλθει αρχέγονη ολοκληρωτική απελευθερωτική ακομπλεξαριστη διασκέδαση!
Το show είναι ολόφρεσκο, αλλά τα απαραίτητα στοιχεία-συστατικά για το οπτικοακουστικό υπερθέαμα των Trashformers είναι γνωστά!
> Pre party (για να μπούμε σε mood)
> Ultra διασκεδαστικό show !
> Dj set και VJ set (για να λιώσουμε τις σόλες χορεύοντας)
> Secret guest (πάντα περνάμε καλά με τους φίλους μας)
> Δόσεις τρέλας! (παντού και πάντα <3)
> After party (για όσους αντέχουν!)
******************************
Trashformers – Η Προφητεία
Sat. 14/10/23
Fuzz Live Music Club
Πειραιώς 209 & Πατρ. Ιωακείμ 1, Ταύρος
doors open at 22:36
ticket presale 8 / on spot 10
info/reservations 2103450817
online ticketing at more.com by viva
https://www.more.com/music/trashformers-h-profiteia/season-opening/

LUMINOUS
2023-10-17 17:30 - 21:00 (Europe/Athens)
To νέο μεγάλο όνομα της K-Pop, οι LUMINOUS θα είναι στο Fuzz Club την Τρίτη 17 Οκτωβρίου στο 1η εμφάνισή τους στην Ελλάδα στο πλαίσιο της “WONDERLAND WORLD TOUR”.
Μια ταχύτατα ανερχόμενη μπάντα της, με μέντορα τον Sung Εun Kim, αντιπροσωπεύει το επόμενο μεγάλο κύμα στο παγκόσμιο φαινόμενο της K-Pop.
Τα μέλη τους, Young Bin, Suil, Steven και Woo Bin, υπόσχονται ένα αξέχαστο βράδι στους Ελληνες οπαδούς τους!
– Οι πόρτες ανοίγουν στις 17:30 pm
– Συναυλία: 19:00 pm – 21:00 pm
Οι τιμές των εισιτηρίων ξεκινούν από τα 20 ευρώ.
Για αγορά, τιμές και πληροφορίες εισιτηρίων, κλικ στον παρακάτω σύνδεσμο.
http://m.beyond.firstmall.kr/goods/view?no=71#goods_qna

Red Snapper
2023-10-20 08:00 - 23:30 (Europe/Athens)
Γνωστοί για το μοναδικό κράμα acid jazz, trip hop και ψυχεδελικού surf με ηλεκτρονικό ήχο και ακουστικά όργανα, καθώς και το εκρηκτικό ταπεραμέντο τους στις ζωντανές εμφανίσεις, οι Βρετανοί Red Snapper επιστρέφουν στην Ελλάδα για να μας παρουσιάσουν το νέο τους δίσκο, «Everybody Is Somebody».
Tην Παρασκευή 20 Οκτωβρίου, στο Fuzz Club, αναμένουμε μια βραδιά γεμάτη ζωντάνια και το μοναδικό acid jazz/trip hop/funk παλμό των Red Snapper.

Οι Red Snapper ιδρύθηκαν στο Λονδίνο το 1993 από τους Ali Friend (κοντραμπάσο), Richard Thair (τύμπανα) και David Ayers (κιθάρα), και τρία χρόνια μετά υπέγραψαν συμβόλαιο με τη Warp Records για το ντεμπούτο άλμπουμ τους, «Prince Blimey» ―που έκανε πάταγο και δικαίωσε την απόφαση της Warp να βάλει στο ρόστερ της καλλιτέχνες με τόσο διαφορετικό ήχο από αυτό που είχε συνηθίσει. Tην επόμενη χρονιά, οι Red Snapper, μαζί με τους Foo Fighters, άνοιγαν τους Prodigy στην περιοδεία τους στο Ηνωμένο Βασίλειο.
Συνεργασίες με ονόματα όπως οι Bjork, David Holmes, Beth Orton, Fugees και Massive Attack προβάλλουν τους Red Snapper σε ακόμη μεγαλύτερο κοινό, ενώ το 2000 μας δίνουν το πολύ επιτυχημένο «Our Αim Ιs to Satisfy», με τον ωριμασμένο ήχο της acid jazz που γνωρίσαμε με το Prince Blimey, αλλά και με αφομοιωμένα τα ηλεκτρονικά, dance στοιχεία τoυ ενδιάμεσου δίσκου «Making Bones» (1998).

Στις αρχές του 2002, η μπάντα ανακοινώνει τη διάλυσή της· τα μέλη της ήθελαν να δοκιμάσουν διαφορετικές μουσικές κατευθύνσεις, ενώ είχαν κουραστεί να συζητούν τόσο πολύ για το τι ακριβώς ήθελαν να παίξουν… Για μια πενταετία, ο Friend συνεργάζεται με την Beth Orton και το πρότζεκτ Clayhill, ενώ ο Ayers γράφει μουσική για αναγνωρισμένες τηλεοπτικές εκπομπές, όπως το «The Tribe» του BBC. Ο Thair συνεργάζεται με τον Jakeone στους Toob, αλλά και με τους με τον Rennie Pilgrem, TCR Allstars και Bomb the Bass.
Στα τέλη του 2007, οι Red Snapper ξαναβρίσκονται όλοι μαζί για ένα τζαμάρισμα, και αποφασίζουν να επανενωθούν ―ανακοίνωση που βγαίνει στη σελίδα τους στο MySpace και ξεσηκώνει τους θαυμαστές τους. Οι μουσικοί επιστρέφουν στο στούντιο για να δουλέψουν πάνω σε νέο υλικό για το έκτο άλμπουμ τους, αυτή τη φορά μαζί με τον σαξοφωνίστα Tom Challenger, που γίνεται και επίσημα μέλος της μπάντας.

Ανανεωμένοι και ορεξάτοι, οι Red Snapper κυκλοφορούν το «Pale Blue Dot» τον Οκτώβρη του 2008, και εμφανίζονται στο Bloc Weekend τον Μάρτιο του 2008, και στο Glastonbury το 2009.
Τον Μάιο του 2011 έρχεται ο έβδομος δίσκος τους, «Key», με guest τραγουδιστές τους Gavin Clarke (UNKLE, Clayhill) και Eliza Carthy, και ακολουθεί Ευρωπαϊκή περιοδεία ―ενώ το 2014, κυκλοφορεί το «Hyena» από τη Lo Recordings, με μουσική εμπνευσμένη από την σενεγαλέζικη ταινία «Touki Bouki» του 1973.
Το 2019, το τραγούδι τους, Spiky, από το «Κey», βρίσκει μια θέση στο soundtrack του El Camino, της spin-off ταινίας του Vince Gilligan για τη λατρεμένη τηλεοπτική σειρά Breaking Bad, και οι Red Snapper αποκτούν ακόμη περισσότερους νέους θαυμαστές!

Ο τελευταίος δίσκος της μπάντας, «Everybody Is Somebody» κυκλοφόρησε από τη Lo Recordings τη χρονιά που μας πέρασε, και έσπρωξε τους Βρετανούς να ξεκινήσουν άλλη μία περιοδεία· με τη στάση τους στην Αθήνα να ανακοινώνεται για την Παρασκευή 20 Οκτωβρίου, στο Fuzz Club, αναμένουμε μια βραδιά γεμάτη ζωντάνια και το μοναδικό acid jazz/trip hop/funk παλμό των Red Snapper.
Το line-up της Αθηναικής συναυλίας τους θα είναι:
Ali Friend (Double Bass, Vocals and Gato drum), Rich Thair (Drums), Tom Challenger (Sax, Clarinet and Keyboards), Tara Cunningham (Guitar and Vocals), Natty Wylah (Vocals)

www.redsnapperofficial.com
@redsnapperofficial

Θωμάς Ζάμπρας - Τα καλύτερά μου χρόνια
2023-10-27 08:00 - 23:30 (Europe/Athens)
Ελάχιστα πριν κλείσει μια δεκαετία κάνοντας stand up comedy, αποφάσισε ότι ίσως κάπου τώρα, είναι μια καλή στιγμή να βιντεοσκοπήσει κάποιον από τους μονολόγους του. Και μάλιστα όχι έναν, αλλά δύο. Γιατί μπορεί να αργεί να βιντεοσκοπήσει, αλλά όταν το κάνει, του δίνει να καταλάβει. Τα αγαπημένα του κείμενα από τους δύο πρώτους μονολόγους «Είχα και στο χωριό μου» και «Εγώ Γέλασα», ουσιαστικά μια επιλογή των καλύτερων του κειμένων, στην πρώτη του 8ετία στην κωμωδία. Κατά την ταπεινή του άποψη πάντα. Μια ουσιαστικά τελευταία ευκαιρία, να δει κάποιος αυτά κείμενα live και μάλιστα σε ένα πανηγυρικό κλίμα, που φέρνει μια βιντεοσκόπηση. Δεν μπορεί να σκεφτεί τι καλύτερο να κάνατε εκείνη την ημέρα. Ελπίζει να μην μπορέσετε να σκεφτείτε ούτε εσείς και να τα πείτε από κοντά. Σας ευχαριστεί επίσης λέει για όλα αυτά τα χρόνια. Τα καλύτερα του. Ναι οκ, άρχισε να γίνεται λίγο μελό και εγώ ως αφηγητής έχω βρεθεί στη μέση, οπότε λέω να την κάνω. Τα λέμε εκεί.

Εισιτήρια προπωλούνται μέσω more.com και του δικτύου καταστημάτων του: (Public, Wind, Media Markt, βενζινάδικα Shell, BP, EKO, Metro, My Market)

Link προπώλησης: https://www.more.com/…/thomas-zampras-ta-kalytera-mas…/
Πληροφορίες:

Ημέρα: Παρασκευή 27 Οκτωβρίου

Έναρξη: 21:30, Διάρκεια: 90′ λεπτά – Οι πόρτες ανοίγουν στις 20:00

Τόπος: Fuzz Club

Production: HAH Comedy / TMR Entertainment Group

The Ocean + This will Destroy you
2023-10-28 20:00 - 23:30 (Europe/Athens)
Μία σκηνή, δύο κορυφαία ονόματα. Μία κοινή περιοδεία που αποτελεί το απόλυτο must-see της φθινοπωρινής συναυλιακής σεζόν. Μία καλλιτεχνική σύμπραξη που έρχεται για να εκπληρώσει κάθε προσδοκία των φίλων του post ήχου. Μία ιστορική στιγμή γεμάτη ήχους, συναισθήματα και ένταση. Η γερμανική κολεκτίβα των The Ocean μοιράζεται τη σκηνή με τους πρωτοπόρους του post rock This Will Destroy You σε μία κοινή περιοδεία που θα έχουμε την τύχη και τη χαρά να βιώσουμε και στην Ελλάδα, στο Fuzz Live Music Club στις 28 Οκτωβρίου.
Τέτοιου είδους συνεργασίες, όπου ουσιαστικά ο ρόλος του headliner και του special guest είναι απλά τυπικός δεν συμβαίνουν συχνά. Τα δύο συγκροτήματα εμφανίζονται παίζοντας πλήρη set δημιουργώντας μοναδικές στιγμές ευδαιμονίας και ηχητικού πειραματισμού. Τέτοιες εμπειρίες δεν τις ζούμε καθημερινά και δεν πρέπει, επ' ουδενί λόγω, να χάνονται.
Οι Τhe Ocean δημιουργήθηκαν το 2000 από τον κιθαρίστα και τραγουδοποιό Robin Staps και δύο χρόνια αργότερα κυκλοφόρησαν το ομώνυμο demo τους “Islands/Tides” το οποίο και ήταν ένα τραγούδι διάρκειας 30 λεπτών. Το 2003 παρουσιάζουν το πρώτο τους album με τίτλο “Fogdiver” το οποίο
και ήταν πλήρως instrumental αν και στη σκηνή εμφανίζονταν όχι με έναν αλλά με δύο τραγουδιστές αλλάζοντας εμφανώς τις δομές των τραγουδιών τους.
Στις αρχές του 2004 το συγκρότημα ηχογραφεί υλικό έχοντας την ιδέα να κυκλοφορήσει ένα διπλό album όπου στο πρώτο θα παρουσίαζε την μελωδική/ατμοσφαιρική και το δεύτερο την επιθετική πλευρά του. Αυτό όμως τελικά δεν πραγματοποιείται και το “Fluxion” του 2004 παρουσιάζει την ήπια πτυχή των The Ocean
Tο καλοκαίρι του 2005 υπογράφουν στη Metal Blade και τα υπόλοιπα τραγούδια από το session της προηγούμενης χρονιάς κυκλοφορούν υπό τον τίτλο “Aeolian” στο οποίο ακούγονται όχι ένας, ούτε δύο, αλλά 7 διαφορετικοί τραγουδιστές.
Στα τέλη του 2007 κυκλοφορεί το έπος “Precambrian”. Ένα διπλό album όπου αποθεώνεται από τους κριτικούς σε ολόκληρο τον κόσμο και ανεβάζει τη δημοτικότητα του σχήματος σε ύψη που δεν είχαν δει μέχρι εκείνη τη στιγμή.
Με νέο τραγουδιστή των Loïc Rossetti οι The Ocean κυκλοφορούν δύο δίσκους το 2010, τα “Heliocentric” και “Anthropocentric”. Οι δίσκοι αυτοί σύμφωνα με τη μπάντα «αντιπροσωπεύουν μια θεμελιώδη και φιλοσοφική κριτική του Χριστιανισμού», με το πρώτο να περιγράφει την άρνηση της Καθολικής εκκλησίας να αποδεχτεί τον ‘ηλιοκεντρισμό’ του Κοπέρνικου και του Γαλιλαίου και το δεύτερο να κριτικάρει τη φονταμενταλιστική στάση των
προτεσταντών.
Το ’Pelagial’ του 2013 είναι ένα ακόμα αριστούργημα που το σχήμα αφηγείται την κατάδυση από την επιφάνεια στα βάθη των ωκεανών – μεταφορικά στον
ανθρώπινο ψυχισμό – και ο δίσκος όσο προχωρά η διάρκειά του γίνεται πιο σκοτεινός, ζοφερός και επικίνδυνος.
Η δημιουργικότητα του σχήματος φαίνεται να μην γνωρίζει όρια, να μην έχει σταματημό και έτσι το 2018 είναι η σειρά του “Phanerozoic I: Palaeozoic”
και δύο χρόνια αργότερα του διαδόχου του “Phanerozoic II: Mesozoic / Cenozoic”. Εδώ το σχήμα, σε κάθε τραγούδι μιλά για τις ξεχωριστές περιόδους της παλαιοζωικής εποχής ενώ στο διάδοχό του μιλούν για την φανεροζωική. Απίστευτα πράγματα.
Τελευταία δουλειά για τους The Ocean είναι η κυκλοφορία του “Holocene” το οποίο, όπως κάθε κυκλοφορία τους άλλωστε ενθουσίασε κριτικούς και κοινό.
Οι This Will Destroy You είναι πιονέροι του Post Rock. Πρόκειται για μια ομάδα Τεξανών που συνθέτει μεγάλα, ατμοσφαιρικά οργανικά κομμάτια χρησιμοποιώντας πολλά effects και έντονες δυναμικές χτίζοντας τραγούδια που συνήθως ξεκινούν ήρεμα και η έντασή τους αυξάνεται συνεχώς οδηγώντας σε έντονα, οργασμικά, ηλεκτρικά ξεσπάσματα. Στη μουσική τους εντοπίζονται στοιχεία από shoegaze, ambient και doom metal και πλέον αν
και οξύμωρο απορρίπτουν την ‘ταμπέλα’ "post-rock" που τους περιγράφει και σύμφωνα με δηλώσεις του κιθαρίστα Jeremy Galindo προτιμούν τον όρο doomgaze, Εμφανίστηκαν στη σκηνή με το ‘Young Mountain’ EP το 2005 οποίο είχε μεγάλη επιτυχία και ακολούθησαν εμβληματικοί δίσκοι όπως το ομώνυμο “This Will Destroy You” (2008) το “Tunnel Blanket” (2011) και το “Another Language” (2014) όπου γίνονται εμφανείς οι αναφορές στους στο heavy drone. Το 2018 κυκλοφορούν δύο δίσκους, τα “New Other Part 1” και “New Other Part Two” ενώ το τελευταίο τους μέχρι στιγμής album είναι το “Vespertine” (2020).
Στις 28 Οκτωβρίου λοιπόν, δίνεται το μεγάλο ραντεβού καθώς τα δύο σχήματα βρίσκονται θα βρίσκονται στο τέλος της κοινής τους περιοδείας όπου το μεγάλο φινάλε θα γραφτεί ενώπιων του ελληνικού κοινού. Δεν χάνεται.
Προπώληση εισιτηρίων:
Τιμή εισιτηρίου: Early bird 26€, Presale 29€, Box office 32€
On-line: www.viva.gr | 11876
Σημεία προπώλησης: καταστήματα WIND, Public, Media Markt, Βιβλιοπωλεία Ευριπίδης, Viva Spot Τεχνόπολης (μέσα στο χώρο της
Τεχνόπολης, είσοδος από οδό Περσεφόνης, Δευτ-Σαβ 11:00-19:00) , Yoleni’s, Metal – Era και Monsterville.

SONATA ARCTICA & STRATOVARIUS (sold-out)
2023-11-03 20:00 - 23:30 (Europe/Athens)
Tα εισιτήρια για το live Stratovarius + Sonata Arctica στην Αθήνα έχουν εξαντληθεί!

To πρόγραμμα:

Doors 19:00
Support INDUCTION 19:30 – 20:00
Show SONATA ARCTICA 20:20 – 21:35
Show STRATOVARIUS 22:05 – 23:20

Dragon Productions & Twisted Talent Entertainment & Eventation Greece proudly present:
»Nordic Power Metal Titans«
SONATA ARCTICA & STRATOVARIUS + INDUCTION
Παρασκευή 3 Νοεμβρίου 2023 – Αθήνα, Fuzz Club
Eμφανίστηκαν περίπου στα μέσα της δεκαετίας του 90 και από τότε οι Φινλανδοί SΟΝΑΤΑ ARCTICA, οιακούραστοι θιασώτες του μελωδικού μέταλ, πολλαπλασιάζουν διαρκώς το κοινό τους. Έχοντας στοενεργητικό τους δέκα studio albums, δύο unplugged δίσκους και αναρίθμητα live, oι Tony Kakko (φωνή), Elias Viljanen (κιθάρα), Pasi Kauppinen (μπάσο), Henrik “Henkka” Klingenberg (keyboards) και Tommy Portimo (ντραμς) μετρούν χρόνια συνεχούς παρουσίας ως πρωτοπόροι του power metal και μπορούν νακαυχηθούν για ένα πιστό fanbase που διαρκώς αυξάνεται.
Στην πρόσφατη περιοδεία τους στη Λατινική Αμερική με την οποία γιόρτασαν την 25η επέτειο της μπάντας, είδαν πολλά venues να γίνονται sold out, ενώτ ην ακουστική χειμερινή επίσκεψή τους στα κλειστά venues της Ευρώπης (που ονόμασαν Acoustic Adventures) έρχεται να διαδεχθεί μια σειρά συναυλιών στα μεγάλα στάδια της γηραιάς ηπείρου μαζί με τουςσυμπατριώτες τους STRATOVARIUS, επιστέγασμα μιας λαμπρής πορεία
Οι STRATOVARIUS, για χρόνια Βασιλιάδες του Power Metal, έρχονται να συνοδεύσουν τους SΟΝΑΤΑ ARCTICA οπλισμένοι με υλικό από το πρόσφατο album Survive αλλά και παλιότερα κομμάτια τους, σε μιαπεριοδεία 24 στάσεων υπό τον τίτλο Nordic Power Metal Titans. Special guests και συμπλήρωμα αυτήςτης μοναδικής τριπλέτας, οι ανερχόμενοι αστέρες του συμφωνικού power metal Induction, πουπαρουσιάζουν τον δεύτερο δίσκο τους Born From Fire (κυκλοφόρησε τον Νοέμβριο που μας πέρασε απότην Atomic Fire Records) και κάνουν αυτό το line-up ανεπανάληπτο, το απόλυτο live για τους φανς τουμελωδικού/power metal. Εισιτήρια προπωλούνται!
“Ο ενθουσιασμός μας που επιστρέφουμε με νέα περιοδεία γίνεται ακόμα μεγαλύτερος επειδή τις ημέρες μας στον δρόμο και τη σκηνή τις μοιραζόμαστε με τους φίλους μας Stratovarius, με τους οποίους είχαμε περιοδεύσει και το 2000 – ήταν το πρώτο μας tour, και η ιστορία επαναλαμβάνεται 23 χρόνια μετά, με live που δεν πρέπει να χάσει κανείς, ειδικά όσοι δεν το έζησαν την προηγούμενη φορά! Πόσες φορές άραγε μπορεί να ζήσει κανείς για δεύτερη φορά μια once in a lifetime εμπειρία” – Henrik “Henkka” Klingenberg (κιμπορντίστας των SONATA ARCTICA)

AMORPHIS +SÓLSTAFIR +LOST SOCIETY
2023-11-04 19:30 - 23:30 (Europe/Athens)
Halo European Tour 2023
AMORPHIS (Finland)
+SÓLSTAFIR (Iceland)
+LOST SOCIETY (Finland)
Σάββατο 4 Νοεμβρίου 2023 – Fuzz Live Music Club – Αθήνα
“Live From The Thousand Lakes”
Η ηλεκτρονική προπώληση εισιτηρίων και για τις δύο συναυλίες θα ξεκινήσει την Παρασκευή 19 Μαΐου 2023
στις 11:00.

Online προπώληση www.123tickets.gr
Προπώληση Εισιτηρίων ΑΘΗΝΑ
Metal Era (Εμμανουήλ Μπενάκη 22, Αθήνα / Τηλ: 210-3304133)
No Remorse Records (Ακαδημίας 81, Αθήνα / Τηλ. 210-3830981)
Reload Store (Ακαδημίας 81, Αθήνα / Τηλ: 210-3801464)
Bowel Of Noise (Θεμιστοκλέους 25, Αθήνα / Τηλ. 210-3846783)
Le Disque Noir (Θεμιστοκλέους 29, Αθήνα / Τηλ: 211 2143554)
Cinema Libre Filmstore (Θεμιστοκλέους 34, Αθήνα / Τηλ: 210-3803833)
Monsterville (Αγίας Ειρήνης 13, Μοναστηράκι / Τηλ: 210-3648180)
Υπεύθυνος επικοινωνίας: Σάκης Φράγκος (E-mail: sakis@rockhard.gr / 6938090471)
Λίγα συγκροτήματα μπορούν να παινεύονται πως κατόρθωσαν να έχουν την καριέρα των AMORPHIS με τη συνέπεια και τη συνεχή ανοδική πορεία που έχουν οι Φιλανδοί metallers. Μιλάμε για ένα σχήμα που υπάρχει πλέον για περισσότερα από 30 χρόνια, ξεκίνησε παίζοντας death metal, εδώ και μερικά χρόνια όμως,
παίζει πιο προοδευτικό και μελαγχολικό metal, με πολλά folk στοιχεία, χωρίς ποτέ να αποχωρίζεται τις ρίζες του.
Από την αρχή της καριέρας τους, ύφαιναν ιστορίες στηριζόμενες
στο Φιλανδικό επικό ποίημα “Kalevala”, δημιουργώντας διαχρονικές μελωδίες και τραγούδια, παίρνοντας το ρόλο των αρχαίων βάρδων, τιμώντας την παράδοσή τους, αλλά χωρίς να παραμένουν και προσκολλημένοι στο παρελθόν.
Μπορεί το ντεμπούτο τους “The Karelian Isthmus” (1992), να κινούνταν στον πιο παραδοσιακό death metal ήχο, το
“Tales From The Thousand Lakes” όμως του 1994, απέδειξε πως οι AMORPHIS δεν ήταν ένα συνηθισμένο
συγκρότημα, με την εισαγωγή πλήκτρων και καθαρών φωνητικών, αλλά και πιο προοδευτικών στοιχείων. Το άλμπουμ αυτό θεωρείται ένα πραγματικό μνημείο για το είδος του. Τα folk στοιχεία άρχισαν να κάνουν πολύ έντονη την εμφάνισή τους στο μυθικό “Elegy” (1996), που τους καθιέρωσε ως ένα από τα κορυφαία συγκροτήματα που έκαναν την εμφάνισή τους στα 90s.
Άλμπουμ με άλμπουμ, φρόντιζαν να προσθέτουν πάντα πολύ ενδιαφέρουσες πτυχές στη μουσική τους, περισσότερες
μελωδίες (στο “Tuonela” του 1999), ψυχεδελικά στοιχεία (στο “Ad Universum” του 2001), μέχρι που ύστερα από τον
μοναδικό τους άλμπουμ σε πολυεθνική εταιρία, το “Far From The Sun” του 2003 στην EMI, αποχώρησε ο
τραγουδιστής τους, Pasi Antero Koskinen. Η αντικατάστασή του, από τον εξαιρετικό Tomi Joutsen, ήταν και η κίνηση
που τους έδωσε μία απίστευτη ώθηση, καθώς ο ρασταμάνος -τότε- τραγουδιστής έχει μία μοναδική ικανότητα να
αποδίδει εξαιρετικά και τα καθαρά και τα brutal φωνητικά, δημιουργώντας ένα δίπολο στη μουσική τους, που
παραμένει ξεχωριστό. Η καριέρα τους, έκτοτε, εκτοξεύτηκε, οι διακρίσεις διαδέχονταν η μία την άλλη, το ίδιο και οι
headline περιοδείες και οι εμφανίσεις σε πολύ υψηλές θέσεις σε φεστιβάλ. Ιδιαίτερα στη χώρα τους, τη Φιλανδία,
σχεδόν κάθε δίσκος τους είναι στην κορυφή των charts, ενώ αρκετοί έχουν γίνει χρυσοί. Υψηλές θέσεις στα charts
έχουν λάβει και σε αρκετές άλλες χώρες.
Πραγματικά είναι αδύνατο να διακρίνει κανείς ποιά άλμπουμ ξεχωρίζουν περισσότερο από αυτή, τη δεύτερη περίοδο
των AMORPHIS, με τον Tomi Joutsen στα φωνητικά. Είναι το “Eclipse” (2006), με το οποίο μας συστήθηκε και
έστειλαν ένα ηχηρό μήνυμα πως είναι καλύτεροι από ποτέ; Είναι το καταπληκτικό “Silent Waters” (2007), που
ακολούθησε μόλις ένα χρόνο μετά και μας είπαν με τον τρόπο τους πως ήρθαν για να μείνουν; Είναι τα “Skyforger”
(2009) και “The Beginning Of Times” (2011), το “Under The Red Cloud”, (2015) το οποίο αγγίζει την τελειότητα από
την αρχή μέχρι το τέλος ή το πιο πρόσφατό τους, “Queen Of Time” (2018) και “Halo” (2022), με το οποίο έκλεισαν μία
τριλογία, αποδεικνύοντας ότι παραμένουν ακλόνητοι στην κορυφή του μελαγχολικού ήχου;
Λαμβάνοντας υπόψη το μεγάλο ταξίδι τους στο προσκήνιο της καινοτόμου metal μουσικής, είναι αδιανόητο πως καταφέρνουν να βάζουν τον πήχη ολοένα και ψηλότερα με κάθε τους δισκογραφική προσπάθεια.
Μαζί τους στον ρόλο του Special Guest, θα είναι ένα από τα κορυφαία σύγχρονα post metal σχήματα, οι Ισλανδοί SÓLSTAFIR.
Ένα σχήμα που ποτέ δεν υπάκουσε σε κανόνες, σε ότι αφορά στη σύνθεση των τραγουδιών τους, μπορούν να γράψουν ακόμα και ένα δεκάλεπτο τραγούδι χωρίς την παραδοσιακή εναλλαγή ανάμεσα στα κουπλέ και τα ρεφρέν, πολύ απλά επειδή έτσι τους βγαίνει.
Ξεκίνησαν ως ένα black metal συγκρότημα, γρήγορα όμως εξελίχθηκαν σ’ ένα post metal γκρουπ, περνώντας από τα
στάδια του shoe gaze, του ατμοσφαιρικού black metal και του post rock, ενσωματώνοντας στη μουσική τους, τα
αγαπημένα τους είδη, καταλήγοντας να συγκαταλέγονται στην κατηγορία των καλλιτεχνών εκείνων που μπορούν να
έχουν τόση ποικιλία στον ήχο τους, σε σημείο που να βρίσκει κανείς στοιχεία από τους THE BEATLES, τους
KRAFTWERK, τους DARKTHRONE, τον ENNIO MORRICONE μέχρι και τους SMASHING PUMPKINS.Μέχρι στιγμής
έχουν κυκλοφορήσει επτά στούντιο άλμπουμ με πιο πρόσφατο το “Endless Twilight Of Codependent Love” του 2020.
Παρότι οι στίχοι τους, είναι στη μεγάλη πλειοψηφία τους στα Ισλανδικά, αυτό σε καμία περίπτωση δεν αποτρέπει τους ακροατές από το να απολαύσουν τη συναισθηματική δύναμη της μουσικής τους. Λέγεται ότι πολλοί οπαδοί μπορούν
να αισθανθούν τον πόνο, ακόμα και αν δεν καταλαβαίνουν ούτε μία λέξη από αυτές που τραγουδιούνται.
Η τελευταία εμφάνισή τους στη χώρα μας, στην Αθήνα το 2018 στο Fuzz Live Music Club, άφησε τον κόσμο με
ανοιχτό στόμα. Είναι βέβαιο πως και τώρα θα συμβεί το ίδιο, με το “ατμοσφαιρικό, Ισλανδικό Rock N’ Roll” τους, όπως
οι ίδιοι αποκαλούν τη μουσική τους.
Τις συναυλίες, ανοίγουν οι Φιλανδοί LOST SOCIETY, που έχουν
ήδη πέντε άλμπουμ στο ενεργητικό τους. Ξεκίνησαν το 2010 ως
ένα καθαρόαιμο thrash metal σχήμα με στίχους για party και
κατανάλωση μπύρας, από το τρίτο τους άλμπουμ όμως και μετά
άρχισαν να ενσωματώνουν νέα στοιχεία, με αποτέλεσμα το
περσινό “If The Sky Came Down”,να είναι ένα δυνατό, μελωδικό
και μοντέρνο groove metal άλμπουμ, με αρκετά metalcore και nu
metal στοιχεία, αλλά και κάποια thrash metal ψήγματα από το
παρελθόν τους, δίνοντας τους μία άλλη υπόσταση, θυμίζοντας
SLIPKNOT, LINKIN PARK, κ.λ.π. Είναι σαφές πλέον, ότι αν και
έχουν απομακρυνθεί από τις ρίζες τους, η δημοτικότητα τους έχει
αυξηθεί κατακόρυφα στην χώρα τους και όχι μόνο.
Οι ποικιλόμορφες σε ήχο αυτές συναυλίες προβλέπονται αρκετά
χορταστικές και επιτέλους θα έχουμε την ευκαιρία να ξαναδούμε τους AMORPHIS στην χώρα μας μετά από πάρα
πολλά χρόνια, ενώ υπάρχει και μία ολόκληρη γενιά, που δεν τους έχει δει ποτέ. Θεωρείτε πως είναι από τις συναυλίες
που απλά δεν χάνονται!

RATIONALISTAS (sold out)
2023-11-11 20:00 - 23:30 (Europe/Athens)
Έπειτα από την τεράστια ανταπόκριση του κοινού και το εμφατικό Sold Out στο πρώτο Live, με την επιθυμία να ευχαριστήσουμε όσο περισσότερ@ γίνεται, ο δεύτερος γύρος είναι γεγονός, στον ίδιο χώρο, την αμέσως επόμενη μέρα, Κυριακή 12 Νοεμβρίου.

Οι Rationalistas, το Σάββατο 11 Νοεμβρίου 2023 παρουσιάζουν στο Fuzz ένα Live επετειακού χαρακτήρα, πριν την κυκλοφορία του 5ου δίσκου τους, αλλά και του 4ου προσωπικού δίσκου του ΤΝΤ.

Οπλισμένοι πάντα με τις αξίες και τις θέσεις που διατηρούν αναλλοίωτες καθ’ όλη τη μουσική τους πορεία, έρχονται να μας οξύνουν την μνήμη και να μας θυμίσουν όλα τα γεγονότα από το Δρόμο, τη Νύχτα μετά την τελευταία Μέρα, το Vanguard, μέχρι το Πίσω τα Πάντα.

Αποκτώντας συνεχώς φανατικό κοινό, έρχονται να κατακλύσουν το Fuzz δίνοντας μία ακόμα μοναδική συναυλία με παλμό, νεύρο και ουσιαστικό στίχο, η οποία θα αφήσει τους πάντες ενθουσιασμένους.

Οι πόρτες θα ανοίξουν στις 20.00
Guest : Ultra

Τιμή εισιτηρίου κατά την προπώληση: 10€
Τιμή εισιτηρίου στην πόρτα: 12€

Μπορείτε να προμηθευτείτε online εισιτήρια, στο παρακάτω link του more-viva:
https://www.more.com/music/rationalistas-live-at-fuzz-sabbato-11-11-2023/

Μπορείτε να προμηθευτείτε Hard Copy εισιτήρια, στα παρακάτω καταστήματα:
// Artisti Copy & Print – Αγίου Σπυρίδωνος 54, ΠΑΔΑ (ΤΕΙ) Αιγάλεω

// The Finest Cuts ATH Barbershop – Μιλτιάδου 13-15, Περιστέρι
// Monsterville Athens – Αγίας Ειρήνης 13, Μοναστηράκι

(!) Σημαντικό:
Στα παραπάνω καταστήματα θα υπάρξει περιορισμένος αριθμός (Early Birds) Hard Copy εισιτηρίων, στην τιμή των 8€. Έπειτα η τιμή θα διαμορφωθεί στα 10€.
Σύντομα θα προστεθούν και άλλα φυσικά σημεία προπώλησης Hard Copy εισιτηρίων

Διοργάνωση : Innersense Productions Athens
https://www.instagram.com/innersense_productions/
https://www.facebook.com/we.are.INNERSENSE/

Rationalistas (extra date)
2023-11-12 20:00 - 23:30 (Europe/Athens)
Έπειτα από την τεράστια ανταπόκριση του κοινού και το εμφατικό Sold Out στο πρώτο Live, με την επιθυμία να ευχαριστήσουμε όσο περισσότερ@ γίνεται, ο δεύτερος γύρος είναι γεγονός, στον ίδιο χώρο, την αμέσως επόμενη μέρα, Κυριακή 12 Νοεμβρίου.
RATIONALISTAS Live at Fuzz | ROUND 2 | Κυριακή 12.11.2023
Online Προπώληση : https://www.more.com
Hard Copy Tickets :
// Artisti Copy – Αγ. Σπυρίδωνος 54, ΠΑΔΑ (ΤΕΙ) – ΑΙΓΑΛΕΩ
// The Finest Cuts ATH Barbershop – Μιλτιάδου 13 – ΠΕΡΙΣΤΕΡΙ
// Monsterville – Αγίας Ειρήνης 13 – ΜΟΝΑΣΤΗΡΑΚΙ
// Rhythm Records – Εμμ. Μπενάκη 74 – ΕΞΑΡΧΕΙΑ
// Superfly Cafe – Εμπεδοκλέους 26 – ΠΑΓΚΡΑΤΙ
// HotBox Hiphop Store – Πραξιτέλους 159 – ΠΕΙΡΑΙΑΣ
Doors Open : 20.00 || Guest : Yuane
Διοργάνωση: Innersense Productions Athens

Trashformers – Η Προφητεία
2023-11-18 22:30 - 23:30 (Europe/Athens)
«Πριν από χιλιάδες χρόνια η ανθρωπότητα είχε βρει το νόημα της ζωής, την πηγή της νεότητας, το μυστικό του σύμπαντος… δεν ήταν άλλο από το συναίσθημα που έχεις όταν βιώνεις τη στιγμή… απελευθερωμένα, γνήσια, ζωντανά Ήταν η μυστική ΑΡΧΕΓΟΝΗ ΔΙΑΣΚΕΔΑΣΗ!

Αυτό όμως παραήταν τέλειο για κρατήσει για πάντα. Με τα χρόνια, το πανέμορφο συναίσθημα ξεχάστηκε. Τα συστατικά που ήταν αναγκαία για τη δημιουργία και την έκφραση διασκορπίστηκαν σε όλες τις γωνιές της γης. Ολόκληρος ο κόσμος καταδικάστηκε σε μια μακροχρόνια γκρίζα βαρετή εποχή.

Όμως ξαφνικά, μετά από τόσα χρόνια, στη μέση του πουθενά, κάτω από σορούς άμμου, ανακαλύφθηκε μια αρχαία προφητεία που λέει ότι θα έρθει η μαγική στιγμή που θα ξαναζωντανέψουμε αυτό που έχουμε χάσει! »

Οι σαρωτικοί Trashformers ξεκινάνε τη σεζόν δυναμικά με ολοκαίνουριο, υπερδιασκεδαστικό show! Θα εκπληρώσουν την προφητεία και στο καυτό dancefloor του Fuzz, στις 18 Νοεμβρίου 2023, θα επέλθει αρχέγονη ολοκληρωτική απελευθερωτική ακομπλεξαριστη διασκέδαση!

Το show είναι ολόφρεσκο, αλλά τα απαραίτητα στοιχεία-συστατικά για το οπτικοακουστικό υπερθέαμα των Trashformers είναι γνωστά!
> Pre party (για να μπούμε σε mood)
> Ultra διασκεδαστικό show !
> Dj set και VJ set (για να λιώσουμε τις σόλες χορεύοντας)
> Secret guest (πάντα περνάμε καλά με τους φίλους μας)
> Δόσεις τρέλας! (παντού και πάντα )
> After party (για όσους αντέχουν!)

Trashformers – Η Προφητεία Sat. 18/11/23doors open at 22:36
ticket presale 8 / on spot 10
info/reservations 2103450817
online ticketing at more.com by viva
https://www.more.com/music/trashformers-i-profiteia/november/

ΑΣΑΡΚΟΣ / BIPOLAR JONES ΠΑΡΟΥΣΙΑΣΗ ΔΙΣΚΟΥ
2023-11-24 20:00 - 23:30 (Europe/Athens)
Την Παρασκευή 24 Νοεμβρίου στο Fuzz club η παρουσίαση του δίσκου “Ημέρα Νεκρών” ο οποίος κυκλοφορεί την 1η Νοεμβρίου.
Ο Άσαρκος από Βήτα Πεις και ο Bipolar Jones από Επίλεκτους, είναι έτοιμοι να σας οδηγήσουν σε ένα περιβάλλον, που βασίζεται κατά μεγάλο ποσοστό στη μεξικάνικη κουλτούρα και στην γιορτή Dia De Los Muertos. Κατά τη διάρκεια της παρουσίασης, θα υπάρξουν κομμάτια από το παρελθόν, τα οποία ταιριάζουν στη θεματολογία του τελευταίου ηχογραφήματος, είτε από Φάμπρικα, είτε από δισκογραφία Βήτα Πεις.

Εισιτήρια: https://bit.ly/3Mm9zHM

Jonathan Jeremiah - ΑΚΥΡΩΣΗ
2023-11-25 20:30 - 23:30 (Europe/Athens)
Ανακοίνωση από διοργανωτή (X LaLaLα):

”Αγαπητοί φίλοι
Θα θέλαμε να σας ενημερώσουμε ότι λόγω απρόβλεπτων παραγόντων η προγραμματισμένη για τις 25 Νοεμβρίου συναυλία του Jonathan Jeremiah στο Fuzz Club δεν είναι εφικτό να πραγματοποιηθεί.

Η εξαργύρωση των εισιτηρίων ξεκινά άμεσα καθώς δεν είναι δυνατός αυτή τη στιγμή ο επαναπρογραμματισμός της συναυλίας”.

Απολαύσαμε τον Jonathan Jeremiah για πρώτη φορά ζωντανά αυτό το καλοκαίρι στο Rockwave Festival 2023. Ευαίσθητος, εξομολογητικός, οικείος ο Jonathan Jeremiah μίλησε στην ψυχή μας, μας ταξίδεψε στον μαγικό και τόσο μελωδικό κόσμο του.
Τώρα, ετοιμάζεται να επισκεφτεί ξανά την Αθήνα για ένα live show στο Fuzz Club, στα τέλη του φθινοπώρου, στις 25 Νοεμβρίου.
Ο Jonathan Jeramiah φέρνει το ταλέντο και την αισιοδοξία του στη σκηνή του Fuzz Club για ένα αναζωογονητικό φθινοπωρινό “ζέσταμα”, τον πιο αισιόδοξο πρόλογο για τον χειμώνα, από έναν καλλιτέχνη που τραγουδά για τη φωτεινή πλευρά της ζωής! Ένας τροβαδούρος που θέλει να παρασύρει το κοινό του στα τοπία που ζωγραφίζει με τόση ευαισθησία, απελευθερώνοντας ταυτόχρονα τη φαντασία του.
«Κάποια στιγμή θα κάνω ένα πολύ μεγάλο road trip. Στην playlist του θα είναι σίγουρα ο Jeremiah. Με την κιθάρα του πάντα αγκαλιά, φυσιογνωμία γεννημένη για τα 70s. Ρυθμικά σφυρίγματα, πλήκτρα, τύμπανα, κιθάρα, μπάσο. Απλά πράγματα. Ονειρικό rock, σε ταξιδεύει χαλαρά προς κάποιον γαλήνιο προορισμό σου.» depart.gr

«O Jonathan Jeremiah έρχεται να διαλύσει όλες αυτές τις {αγχωτικές} σκέψεις, με την κιθάρα του, την ευδιαθεσία του, το “singer–songwriter” φουλάρι του και ένα άκρως soulful και συμπαθέστατο set…» avopolis.gr
Jonathan Jeremiah ‘Horsepower For The Streets’ (Official Video)
Η προπώληση για τη συναυλία του Jonathan Jeremiah στο Fuzz Club ξεκινά στις 5 Σεπτεμβρίου στις 12.00 στο δίκτυο more.com (by viva)
Αυτός ο ξεχωριστός καλλιτέχνης, ένας “solitary man” (όπως και ο τίτλος του πρώτου του άλμπουμ), ωμός και ρεαλιστικός, γενναίος και ασυμβίβαστος, μεταφέρει το προσωπικό του όραμα στη μουσική φροντίζοντας την κάθε λεπτομέρεια. Ξέρει τι θέλει, και κάνει ό,τι περνά από το χέρι του κυριολεκτικά, για να το ζωντανέψει με τον δικό του προσωπικό τρόπο.
Ο Jonathan Jeramiah γεννήθηκε στο Βόρειο Λονδίνο από Ιρλανδή μητέρα και Ινδό πατέρα, εκεί άρχισε να μαθαίνει κιθάρα στα 6 του. Όχι τόσο οι δίσκοι του Cat Stevens ή του Elvis που ακούγονταν στο σπίτι του αλλά περισσότερο τα soundtrack από τις ταινίες του Clint Eastwood, ο Dirty Harry, The Wild Geese, ακόμη και ο Charlie και το Εργοστάσιο της Σοκολάτας, είναι οι αναμνήσεις που έμειναν ανεξίτηλα χαραγμένες στο μυαλό του. Έτσι, άρχισε να γράφει τα πρώτα του κομμάτια στα 14 και στα 21 του χρόνια ταξίδεψε από άκρη σε άκρη της Αμερικής. Γύρισε στην Αγγλία κατασταλαγμένος, με το μυαλό του γεμάτο μελωδίες και στίχους. Στις νυχτερινές βάρδιες, στο στάδιο Wembley όπου εργαζόταν, έγραφε τραγούδια με τη φαντασία του, με ανομολόγητο όνειρο κάποια στιγμή να βρεθεί κι ο ίδιος πάνω στη σκηνή.
Τελικά, το 2011 έκανε το μουσικό του ντεμπούτο με το A Solitary Man. Τέσσερα άλμπουμ αργότερα, ο Jonathan Jeremiah κυκλοφορεί το Horsepower For The Streets, που συνδυάζει folk και ορχηστρικές διασκευές. Ο πέμπτος αυτός δίσκος βρίσκει τον βρετανό μουσικό να «περπατά στην έρημο της Καλιφόρνια τραγουδώντας για όλες τις ακούραστες καρδιές».
Hχογραφήθηκε με την ορχήστρα Amsterdam Sinfonietta στην Bethlehemker, την άλλοτε εμβληματική εκκλησία του Amsterdam Noord με τη συμμετοχή ορχήστρας 20 εγχόρδων.

Με το άλμπουμ του Horsepower For The Streets – ένα άλμπουμ φωτεινό, που «αναπνέει» ελεύθερο και ανεξάρτητο, σαν τον δημιουργό του και θεωρήθηκε ένα από τα καλύτερα του 2022 – και τη μπάσα, βαθιά, γεμάτη ευαισθησίες φωνή του έχει κατακτήσει τα ευρωπαϊκά αλλά και τα ελληνικά ερτζιανά. Αποτυπώνει την ταραγμένη και αλλόκοτη εποχή που ζούμε σε όλο της το περίπλοκο μεγαλείο αλλά ταυτόχρονα, ακτινοβολεί αισιοδοξία. Μέσα σε αυτό το μπερδεμένο κουβάρι, μοιάζει να μας προσφέρει την άκρη της κλωστής. Μια αυθεντική φωνή, που ακουμπά όλους μας και τον καθένα χωριστά.
Ο Jonathan Jeremiah συνδέεται με τη μουσική κληρονομιά της Ευρώπης επηρεασμένος από τους Scott Walker, Cat Stevens, Serge Gainsbourg και John Martyn.
Τον Οκτώβριο του 2022 ο Jonathan Jeremiah βρέθηκε στο εξώφυλλο του γαλλικού Rolling Stone με αφορμή το νέο του άλμπουμ αποδεικνύοντας με αυτόν τον τρόπο ότι μπορεί να είναι ένας μοναχικός καλλιτέχνης αλλά όχι μόνος.
Ας τον ακολουθήσουμε λοιπόν στο μουσικό ταξίδι που μας προσκαλεί αυτός ο ξεχωριστός βαρύτονος.
Στις 25 Νοεμβρίου, μαζί με τον Jonathan Jeremiah στο Fuzz Club ας καλωσορίσουμε τον χειμώνα με τον πιο μελωδικό και αισιόδοξο τρόπο!
Ακολουθήστε τον Jonathan Jeremiah:
https://www.jonathanjeremiah.co.uk
facebook | instagram | youtube | spotify

Πληροφορίες Εισιτηρίων
Η προπώληση ξεκινά στις 5 Σεπτεμβρίου στις 12.00
Τιμές Εισιτηρίων
Γενική είσοδος 29,70 ευρώ
Σημεία Προπώλησης
Ηλεκτρονικά: more.com
Φυσικό Σημείο προπώλησης
Music Corner
Πανεπιστημίου 56, Αθήνα
Τηλέφωνο: 210 3304000
Fuzz Club
Πατριάρχου Ιωακείμ 1
Μοσχάτο, Ταύρος 177 78
Τηλέφωνο: 21 0345 0817
info@fuzzclub.gr

ΝΕΓΡΟΣ ΤΟΥ ΜΟΡΙΑ
2023-12-01 20:00 - 23:30 (Europe/Athens)
1965 ημέρες από την κυκλοφορία του τελευταίου του δίσκου “ΥΓΕΙΑ” (09/05/2018), ο Νέγρος Του Μοριά επιστρέφει με έναν πρωτότυπο ήχο τον οποίο κι αποκαλεί “τραμπέτικο”, στο πρόσφατο άλμπουμ του με τίτλο “ΘΡΑCOC”.

Mέσω αυτού, αυτοπροσδιορίζεται ως ο πρώτος τραμπέτης, έχοντας δίπλα του τον στενό του συνεργάτη και παραγωγό, ODYDOZE. Το πιο ιστορικό και γνήσιο τραμπέτικο χιπ – χοπ LP είναι πλέον γεγονός και προέρχεται από παιδί δεύτερης γενιάς μεταναστών της Ελληνικής πραγματικότητας. Ο Νέγρος Του Μοριά, γνωστός κι ως Black Morris, είναι ένας από τους πιο ξεχωριστούς κι επιδραστικούς καλλιτέχνες της εγχώριας σκηνής, τόσο για το απαράμιλλο flow και το μουσικό του blend, όσο και για το stage performing του στο οποίο και είναι ασυναγώνιστος.

Από τις πρώτες μέρες της πορείας του στην μουσική, δήλωνε την αγάπη του για την Ελλάδα και φρόντιζε διαρκώς να το δείχνει μέσα από τις συνεντεύξεις, αλλά και το artwork του, με χαρακτηριστικότερα το cover του τσολιά και την εν γένει περσόνα ενός σύγχρονου με την εποχή του ρεμπέτη.Σχεδόν δύο χρόνια μετά το τελευταίο δικό του live στην Θεσσαλονίκη και μετά το sold out show του την πε ρασμένη άνοιξη στην Αθήνα, ο καλύτερος showman του ελληνικού ραπ, επιστρέφει για δυο μοναδικές συναυλίες, στο πλαίσιο του ΘΡΑCYTATOY Τour που σχεδίασε για τον χειμώνα 2023 -24: Σστο Fuzz Club, την Παρασκευή 01 Δεκεμβρίου.

Follow him:
Facebook: Negros Tou Moria
Instagram: Blackmorris37
Youtube: Negros Tou Moria Channel
Spotify: https://bitly.ws/Vjug

Fujiya & Miyagi
2023-12-02 20:30 - 23:30 (Europe/Athens)
Το Σάββατο 2 Δεκεμβρίου το Fuzz Club υποδέχεται τους απολαυστικούς Fujiya & Miyagi! Ο ασταμάτητος ηλεκτρονικός παλμός του κουαρτέτου από το Μπράιτον της Μ. Βρετανίας, σε συνδυασμό με τις ευφυείς και εθιστικές pop μελωδίες, υπόσχεται μια βραδιά χορού που θα σημαδέψει τη χρονιά μας.

Η προπώληση ξεκινά άμεσα, προς 25 ευρώ. Οι επόμενες φάσεις θα ανακοινωθούν στην πορεία.

Διάθεση εισιτηρίων:

• Τηλεφωνικά στο 11876
• Online www.more.com

• Φυσικά σημεία: Καταστήματα Νova, Public, Media Markt, Ευριπίδης, Yoleni’s και Viva Spot Τεχνόπολης

Οι Fujiya & Miyagi αγαπούν -ξεκάθαρα- το krautrock και μπάντες όπως οι Can και οι Neu! Αλλά, όπως έχουν πει, δεν θέλουν η μουσική τους να αποτελεί κόπια σε έναν ήχο που ήδη υπάρχει. Αντίθετα, την εμπλουτίζουν με την αγάπη τους για την 80s synth pop, την disco του Moroder, με χιούμορ και ζωντανές εμφανίσεις που στο τέλος αφήνουν τους πάντες με το χαμόγελο στα χείλη!

Δημιουργήθηκαν στις αρχές των 00s και, μέχρι σήμερα, έχουν κυκλοφορήσει εννέα studio albums. Από τα εξαιρετικά “Transparent Things” (2006), “Lightbulbs” (2008), στο ομότιτλο του 2017 και το περσινό ακαταμάχητο “Slight Variations”, οι Βρετανοί θυμίζουν πως -και- το rock μπορεί να σε κάνει να χορέψεις.

Tραγούδια όπως τα “Serotonin Rushes”, “Knickerbocker”, “Uh”, “Collarbone”, “Ankle Injuries”, “Slight Variations”, “Extended Dance Mix” (η βρετανική “απάντηση στο “Losing My Edge” των LCD Soundsystem), έχουν χρησιμοποιηθεί σε πολλές τηλεοπτικές σειρές, μεταξύ των οποίων δύο από τις κορυφαίες: “Breaking Bad” και “Succession”.

Παράλληλα, έχουν σχεδόν μόνιμη παρουσία σε όλα τα μεγάλα φεστιβάλ της Ευρώπης και ανάμεσα στις περιοδείες τους περιλαμβάνονται και εκείνες μαζί με ονόματα όπως οι New Order, The Fall και Rodriguez.

Ο τραγουδιστής και κιθαρίστας, David Best, εξηγεί πως το όνομά τους προέρχεται από το “Fujiya”, μια ιαπωνική κατασκευαστική εταιρεία πικαπ και το “Miyagi” από τον διάσημο δάσκαλο του The Karate Kid.
Follow Fujiya & Miyagi:

Website | Instagram | Facebook | YouTube | Soundcloud | Bandcamp

Robben Ford
2023-12-08 20:00 - 23:30 (Europe/Athens)
Ένας από τους κορυφαίους κιθαρίστες παγκοσμίως και πέντε φορές υποψήφιος για Grammy, ο θρυλικός Robben Ford έρχεται στην Αθήνα! Στο Fuzz Club για μία μόνο βραδιά, την Παρασκευή 8 Δεκεμβρίου.
Έχοντας παίξει στο πλευρό μουσικών θρύλων, ο Robben Ford εξακολουθεί να επιβεβαιώνει το περιοδικό Musician που τον κατέταξε στους 100 πιο σπουδαίους κιθαρίστες του 20ου αιώνα. Πριν ακόμα γιορτάσει τα 23α του γενέθλια, είχε ήδη συνεργαστεί με την Joni Mitchell και τον George Harrison, ενώ ακολούθησαν ονόματα όπως Miles Davis, Bob Dylan, Jimmy Witherspoon, Larry Carlton, John Mayall, Greg Allman, John Scofield, ενώ τη δεκαετία του ’80 έπαιξε και ηχογράφησε με τους KISS.
Γεννήθηκε στην Καλιφόρνια και η σχέση του με τη μουσική ξεκίνησε στα 10 του χρόνια, όταν αποφάσισε να μάθει σαξόφωνο. Γρήγορα όμως, τον κέρδισε η κιθάρα και αγάπησε τη χρυσή εποχή του rhythm and blues παρακολουθώντας με μανία συναυλίες των B.B. King, Jimi Hendrix, Eric Clapton, Led Zeppelin. Κάπου εκεί ανακάλυψε και τον δεύτερο μουσικό του έρωτα: τη jazz. Τη γνώρισε μέσα από το σαξόφωνο του Paul Desmond και του Dave Brubeck Quartet αλλά και χάρη στον John Coltrane, τον Wayne Shorter και φυσικά τον Miles Davis.
Έτσι κάπως προέκυψε αυτό το μοναδικό και ιδιαίτερο μείγμα jazz και blues που χαρακτηρίζει το παίξιμο του Robben Ford. Από την πρώτη μέρα της επαφής του με τη μουσική, μέχρι και σήμερα ο Robben Ford δεν έχει σταματήσει να παίζει, να συνθέτει και να πειραματίζεται.
Το ελληνικό κοινό θα έχει την ευκαιρία να τον απολαύσει για πρώτη φορά παρέα με τους Jonny Henderson στο Hammond και Evan Jenkins στα drums την Παρασκευή 8 Δεκεμβρίου στο Fuzz Club.
Διοργάνωση: Main Event Productions
Robben Ford | Live in Athens | Fuzz Club | Παρασκευή 8 Δεκεμβρίου 2023
Doors Open 19.00
Show Starts 20.00
Προπώληση: more by viva

Peaches
2023-12-09 21:00 - 23:30 (Europe/Athens)
Ένα μοναδικό, εκκεντρικό, πρωτοποριακό και τολμηρό live party, όπου το καλλιτεχνικό φαινόμενο από τον Καναδά επιστρατεύει όλο το ταλέντο αλλά και το φοβερό tongue-in-cheek χιούμορ της και στροβιλίζεται επί σκηνής, μαζί με 2 χορεύτριες και αλλάζοντας διαρκώς κοστούμια, ανάμεσα στη μουσική, το χορό και την τέχνη της performance, που έχει κατακτήσει όσο λίγοι σύγχρονοι καλλιτέχνες. Ένα εντυπωσιακό show, το Σάββατο 9 Δεκεμβρίου, στο Fuzz Live Music Club!
“People can expect a very energetic and visually exciting performance.” – Peaches

Η φεμινίστρια μουσικός, παραγωγός, σκηνοθέτρια και εικαστικός Peaches εδώ και είκοσι χρόνια χαράζει συστηματικά το δικό της Meta-before-Meta μονοπάτι, ανοίγοντας το δρόμο για αμέτρητους άλλους καλλιτέχνες. Μέσω της ενασχόλησής της με τη μουσική, την τέχνη, το σινεμά, το θέατρο και τις εκδόσεις –δεν υπάρχει κάτι δημιουργικό με το οποίο να μην πειραματίστηκε–, η Peaches βάλθηκε να διαλύσει όλα τα στερεότυπα, να πατάξει την πατριαρχία, να υπερασπιστεί τα δικαιώματα της LGBTQIA+ κοινότητας και να θίξει το ζήτημα του φύλου και της σεξουαλικής ταυτότητας, με τη ριζοσπαστική πρωτοτυπία της.
Η πολυτάλαντη performer έπεσε σαν καταπέλτης στη διεθνές στερέωμα με το “σουρεαλιστικά χιουμοριστικό και σκληρό” -σύμφωνα με το Rolling Stone- ντεμπούτο άλμπουμ της, The Teaches of Peaches. Έκτοτε ακολούθησαν 4 άλμπουμ τα οποία έλαβαν εξαιρετικές κριτικές και την εδραίωσαν ως «γνήσιο ταλέντο» σύμφωνα με τους New York Times.
Το εντυπωσιακό βιογραφικό της περιλαμβάνει συνεργασίες με τους Daft Punk, The Flaming Lips, P!nk, και Yoko Ono – με την τελευταία να δηλώνει ότι οφείλει το όραμα που έχει για τις γυναίκες καλλιτέχνιδες του μέλλοντος στο δημιουργικό σθένος της Peaches.
Με σημαντική παρουσία ως εικαστικός και περφόρμερ, η Peaches έχει δώσει το παρόν στη Μπιενάλε της Βενετίας και την εβδομάδα τέχνης Art Basel Miami, έχει σκηνοθετήσει πάνω από 20 βιντεοκλίπ της, ενώ η ταινία Peaches Does Herself, η electro-rock όπερα extravaganza που βασίστηκε σε υλικό από τα shows της στο Βερολίνο το 2010, έχει ταξίδεψε σε περισσότερα από 70 φεστιβάλ σε όλο τον κόσμο.
Την ίδια εποχή στο Βερολίνο ανέβαζε για πρώτη φορά και την παράσταση Peaches Christ Superstar -τη θηλυκή version του κλασικού Jesus Christ Superstar, του Andrew Lloyd Webber-, ερμηνεύοντας η ίδια και τους 9 ρόλους (ουσιαστικά όλη την όπερα), με εντυπωσιακή ευκολία.
Η επέλαση της στο θεατρικό σανίδι συνεχίστηκε με το ρόλο της Anna στη μεταφορά του έργου των ​Bertolt Brecht και Kurt Weill, The Seven Deadly Sins, το 2019. Παράλληλα πραγματοποίησε την πρώτη της ατομική έκθεση “Whose Jizz Is This?”, στο μουσείο Kunstverein του Αμβούργου. Εμμένοντας στα δικά της αισθητικά πρότυπα, η καλλιτέχνης ξέφυγε από τη συμβατική έννοια μιας έκθεσης σε μουσείο και συνέθεσε ένα οργανικό σύμπαν από live performances, animatronics, φωτογραφίες, ταινίες, κείμενα και κατασκευές και γλυπτά γεννητικών οργάνων.
Για να φτάσουμε αισίως στο φουτουριστικό αριστούργημα There’s Only One Peach With The Hole In The Middle, η παραγωγή του οποίου περιλαμβάνει 12μελή ορχήστρα, 16 χορευτές, special guests, εντυπωσιακά σκηνικά και περίτεχνους φωτισμούς.
Και η μόδα δεν έμεινε ανεπηρέαστη από το avant-garde σύμπαν της εμβληματικής performer, αφού το σύμβολο Peaches υπήρξε η βασική πηγή έμπνευσης για τη συλλογή AW21 του Saint Laurent.
Την ίδια χρονιά κυκλοφόρησε το Pussy Mask, και οι κριτικές ήταν ως συνήθως αποθεωτικές – το Paper το χαρακτήρισε απλά τέλειο και το Stereogum “ένα σαγηνευτικό συνδυασμό πολιτικής σάτιρας, βρώμικου λογοπαίγνιου και διάχυτης electro.”
Τον Ιανουάριο του ‘22 ανακοίνωσε την περιοδεία της για την 20ή επέτειο κυκλοφορίας του The Teaches Of Peaches και οι εμφανίσεις της έγιναν αμέσως sold-out σε Ευρώπη και Αμερική. Τον Δεκέμβριο θα έχουμε τη χαρά να την απολαύσουμε ζωντανά στη σκηνή του Fuzz club.
Μέχρι τότε οι παλιοί της γνώριμοι μπορούν να μυήσουν τους νεότερους στην εκκεντρική ψυχοσύνθεσή της με ιστορίες από το φεστιβάλ Synch, εν έτει 2010, όταν περπάτησε πάνω στον κόσμο φωνάζοντας στο κοινό “γιατί αν ο Ιησούς μπορεί να περπατήσει στο νερό, η Peaches μπορεί να περπατήσει πάνω σας. Αθήνα, μη με ρίξεις”!

Paradise Lost - SOLD OUT
2023-12-10 21:00 - 23:30 (Europe/Athens)
Paradise Lost | Embers of Europe Tour 2023
Celebrating the 30th Anniversary of ICON

Kυριακή 10 Δεκεμβρίου 2023
Fuzz Live Music Club

Το μνημειώδες Icon κλείνει τα 30
Οι Paradise Lost, πιο δυνατοί από ποτέ, έρχονται
στην Αθήνα, στο Fuzz Live Music Club, στις 10 Δεκεμβρίου 2023 στο πλαίσιο της περιοδείας τους «Embers of Europe» για να γιορτάσουν μαζί μας τα 30 χρόνια του Icon.

Paradise Lost + Icon.
Λέξεις συνυφασμένες με την ίσως κορυφαία εκπροσώπηση της αγγλικής metal σκηνής των 90’s.
Από την εισαγωγή του έπους, “Embers Fire”, μέχρι και το κλείσιμο του άλμπουμ με το ορχηστρικό “Deus Misereatur”, το “Icon” έχει την αύρα ενός κλασικού δίσκου, από την πρώτη ακρόαση. Στιγμές σαν το “Remembrance”, το “Dying Freedom”, το “Widow” ή το “Shallow Seasons” απλά χρησιμεύουν ως επιχειρήματα που δικαιολογούν γιατί οι Paradise Lost είναι μια από τις πιο επιδραστικές μπάντες για το ιδίωμα του gothic metal.
Όχι άλλα λόγια. Ήρθε η ώρα για mια metal βραδά που θα μας μείνει αξέχαστη.
Έτοιμοι να πιάσουμε θέση «μάχης» την Κυριακή 10 Δεκεμβρίου στο Fuzz για τους Paradise Lost.

ΠΛΗΡΟΦΟΡΙΕΣ ΕΙΣΙΤΗΡΙΩΝ:
Η ηλεκτρονική προπώληση των εισιτηρίων έχει ξεκινήσει:
Get your tickets now: https://bit.ly/ATHICON
Η προπώληση πραγματοποιείται μέσω της ticketmaster.gr: Early bird: 34 €

(Δεν περιλαμβάνει το επιπλέον 10% κόστος έκδοσης)

Σύντομα θα διατίθενται hard copy εισιτήρια σε επιλεγμένα καταστήματα.

RICTA ΠΑΡΟΥΣΙΑΣΗ ΔΙΣΚΟΥ "BLESSED"
2023-12-15 19:30 - 23:30 (Europe/Athens)
Ο Σαλονικιός rapper, Ricta και η ομάδα του, στις 15 Δεκεμβρίου 2023 θα χαρίσουν στο κοινό μία αξέχαστη εμπειρία στην Αθήνα στο Fuzz όπου ο καλλιτέχνης θα παρουσιάσει τον τρίτο προσωπικό του δίσκο “BLESSED”.
Μετά από πολλές επιτυχίες, εκατομμύρια streams, κορυφαίες θέσεις στα charts, ο Ricta έχει αποδείξει την ηχηρή πορεία του στον χώρο της Ελληνικής rap σκηνής και το ταλέντο του έχει αναγνωριστεί από ένα μεγάλο μέρος της.
Την Παρασκευή 15 Δεκεμβρίου 2023 έρχεται στην Αθήνα για να αποδείξει ακόμη μία φορά την αξία του, παρουσιάζοντας τον πιο πρόσφατο δίσκο του που κυκλοφόρησε στις 11 Μαΐου 2023.
Doors open: 19:30
Tickets: earlybird 12€
Presale & on spot 15€

Kadebostany
2023-12-16 20:00 - 23:30 (Europe/Athens)
Οι Kadebostany -το project του Ελβετού dj/παραγωγού/συνθέτη Guillaume de Kadebostany aka Πρόεδρου Kadebostan που έχει αγαπηθεί από το Ελληνικό κοινό με πάθος -αντίστοιχο της ιδιοσυγκρασίας του ανορθόδοξα γοητευτικού δημιουργού, έρχονται στην Αθήνα στο πλαίσιο της περιοδείας για το νέο τους άλμπουμ.

Το 2008 γεννήθηκε στο ευφάνταστο μυαλό του Kodebostan μια Δημοκρατία με μέλη της μερικούς εξαιρετικούς μουσικούς, από διάφορα σημεία της Ευρώπης. Η δημιουργία της ουτοπικής αυτής χώρας αποσκοπούσε στη διάδοση του pop οράματος του εμπνευστή της και είχε βασικά συνθετικά τη μίξη electronica με Balkan στοιχεία και αιθέρια pop φωνητικά, εντυπωσιακά visual εφέ και αρκετή δόση τρέλας!
Σήμερα οι Kadebostany αποτελούν υπερδύναμη στο pop μουσικό στερέωμα με 4 πολύ πετυχημένα άλμπουμ αμέτρητα live σε όλο τον κόσμο και εμφανίσεις σε γνωστά φεστιβάλ αλλά και τους Ολυμπιακούς Αγώνες του Λονδίνου, πολλά αγαπημένα hit που έντυσαν διαφημίσεις για κονσόλες παιχνιδιών, εταιρείες κινητής τηλεφωνίας και οίκων μόδας, ταινίες (‘L’Etudiante’ και ‘Monsieur Henri’), τη σειρά του Netflix ‘As The Crow Flies’ τη viral διασκευή στo “Crazy in Love” της Beyoncé που ακούγεται στην ταινία “50 Shades of Grey” και περισσότερα από 1 δισεκατομμύρια views στο Youtube και 2 δισεκατομμύρια στο TikTok.
Η πολυαναμενόμενη επιστροφή τους ήρθε φέτος με το Play This At My Funerals, – έναν αρκετά οξύμωρο τίτλο για το αισιόδοξο μουσικό σύμπαν των Kadebostany αλλά όπως αποδεικνύεται απόλυτα προσωπικό αφού σύμφωνα με τον ίδιο το δημιουργό αποτελεί όντως το soundtrack που θα ήθελε να ακουστεί στην κηδεία του. Επιπλέον δηλώνει ότι αποτελεί το αποκορύφωμα της εκλεπτυσμένης σύγχρονης pop που κάνουν οι Kadebostany τα τελευταίο χρόνια με στοιχεία folk, περιπετειώδους ηλεκτρονικής μουσικής, αστρικές μελωδίες, υπέροχα φωνητικά και την αίσθηση ότι δακρύζεις με ένα χαμόγελο!

Tο άλμπουμ ηχογραφήθηκε τα προηγούμενα χρόνια σε Λωζάννη, Κωνσταντινούπολη, Κίεβο, Αθήνα και Παρίσι και περιλαμβάνει συνεργασίες με την Eλληνίδα Vassilina τη Γαλλίδα Angie Robba, τον Τούρκο τραγουδιστή και τρομπετίστα Barış Demirel, την Ιταλίδα Serepocaiontas και τη Valeria Stoica από τη Μολδαβία.
Στο πλαίσιο της προώθησης του νέου τους άλμπουμ οι Kadebostany περιοδεύουν με ολοκαίνουργιο show και κάνουν στάση και στην πολυαγαπημένη τους Αθήνα που στήριξε με σθένος τον “φασαριόζικα” και ευφάνταστα πολυδιάστατο ήχο τους πολύ πριν κατακτήσει την υπόλοιπη Ευρώπη. Όσοι έχουν βρεθεί στα live τους ξέρουν πόσο μοναδικά παντρεύουν το visual με το ηχητικό και το ιδιοφυές χάος που επικρατεί επί σκηνής. Οι επίδοξοι fans έχουν την τύχη να μην γνωρίζουν ότι η πρώτη φορά που τους βλέπει κανείς live είναι μια πραγματική αποκάλυψη

Μαρίνα Σπανού
2023-12-20 20:00 - 23:30 (Europe/Athens)
Η Μαρίνα Σπανού μαζί με την μπάντα της, μάς καλεί σε μια μουσική περιπλάνηση την Τετάρτη 20 Δεκεμβρίου στην Αθήνα στο Fuzz Live Music Club

“όσα δεν προλάβαμε να πούμε,
όσα απλώσαμε σε 25 τετραγωνικά και τα χορέψαμε με κλειστά παντζούρια,
όσα γράψαμε σε καρτ-ποστάλ που δε δόθηκαν ποτέ,
όσα θέλαμε να θυμηθούμε κάτω από μια ξύλινη οροφή,
όσα στριμώξαμε σε ένα μικρό μπαλκόνι,
όσα χαράξαμε σε νεραντζιές και πλατείες,
όσα υποσχεθήκαμε να χωρέσουμε σε κάποιον Αύγουστο
για αυτά χορεύουμε και τραγουδάμε, ερωτευόμαστε και αγαπάμε

θα σε περιμένω
στα 25 μου τετραγωνικά
(μην αργείς)
Μ”

Μαζί της οι μουσικοί:
Κωστής Βήχος: μπάσο, ενορχηστρώσεις
Αλέκος Βουλγαράκης: κιθάρα
Αποστόλης Μπουρνιάς: κρουστά, τύμπανα
Γιώργος Κουρέλης: πλήκτρα
Νίκος Αγγλούπας: ηχοληψία

Υπεύθυνη επικοινωνίας: Τίνα Παππά / CityOwls Communication
Φωτογραφία Αφίσας: Μυρτώ Γεωργιάδη
Καλλιτεχνική Επιμέλεια: Χρήστος Σπανός
Παραγωγή: Novel Vox

Sakis Tolis | Metal Hammer Celebration
2023-12-23 20:00 - 23:30 (Europe/Athens)
Το Metal Hammer γιορτάζει 39 χρόνια συνεχούς παρουσίας στα περίπτερα και ανεβάζει στην σκηνή του θρυλικού FUZZ CLUB το Σάββατο 23 Δεκεμβρίου, τον Αρχηγό των Rotting Christ, Σάκη Τόλη! Θα παρουσιάσει για πρώτη φορά στην Αθήνα τον προσωπικό του δίσκο “Among the Fires of Hell”, φυσικά θα παίξει τραγούδια από τους Rotting Christ, αλλά και υλικό από την 35ετή παρουσία του στο χώρο μαζί με εκλεκτούς καλεσμένους.
More bands t.b.a.
Με μία πορεία που μετρά σχεδόν 35 χρόνια και έχοντας αναγνωριστεί παγκοσμίως ως ένας από τους σπουδαιότερους metal καλλιτέχνες, ο Σάκης Τόλης το Μάρτιο του ’22 κυκλοφόρησε το πρώτο του προσωπικό album (αρχικά σε φυσική υπόσταση μαζί με το περιοδικό Metal Hammer), παρουσιάζοντας μια ακόμα πτυχή της αδάμαστης προσωπικότητάς του!
Ήρθε λοιπόν η στιγμή το υλικό αυτό, μαζί με άλλα τραγούδια από την καριέρα του (Rotting Christ, Thou Art Lord) να παρουσιαστούν ενώπιον του Αθηναϊκού κοινού το οποίο ποτέ δεν έκρυψε την δικαιολογημένη λατρεία του στο πρόσωπο του καλλιτέχνη με το παγκόσμιο εκτόπισμα.
Η συγκεκριμένη βραδιά θα έχει χαρακτήρα γιορτής και στη σκηνή θα ανέβουν μαζί του πολλοί παλιοί και νέοι φίλοι και συνεργάτες! Αυτή θα είναι μια σπάνια συναυλία που θα γράψει ιστορία!
Προλάβετε τα εισιτήρια πριν εξαντληθούν!
Σάββατο 23 Δεκεμβρίου
Fuzz Club, Πατριάρχου Ιωακείμ 1, Ταύρος, 17778
Πληροφορίες: 210-4820033, 6947491755
Προπώληση 12€ – Ταμείο 15€
Ηλεκτρονική Προπώληση εδώ:
https://www.more.com/music/sakis-tolis-metal-hammer-celebration/
Φυσικά Σημεία: Καταστήματα Νova, Public, Ευριπίδης και Viva Spot Τεχνόπολης

Solmeister & Marseaux "Να Τα Πούμε" 2023
2023-12-29 20:00 - 23:30 (Europe/Athens)
Solmeister & Marseaux παρουσιάζουν ζωντανά τις δισκογραφικές τους κυκλοφορίες, σε άλλο ένα επετειακό “Να Τα Πούμε”, στο Fuzz Club την Παρασκευή 29 Δεκεμβρίου, με διπλή παρουσίαση δίσκου!
Το “1S D3AD” του Solmeister και το “Witch” της Marseaux!
Εισιτήρια more.com
